
CAPITOLUL I 
Tom si Huck primesc o invitaţie 


TOATE ASTEA s-au petrecut in cea dintai primavara dupa ce 
eu şi Tom Sawyer l-am slobozit pe negrul Jim de la ferma din 
Arkansaw a unchiului Silas, unde fusese pus în lanţuri ca sclav 
fugar. Gerul începuse să se moaie, părăsind pământul si 
văzduhul, încât fiece zi ce trecea te ducea mai aproape de 
vremea când începeai să umbli descult; urma vremea bilelor, 
apoi vremea sfârlezelor şi cea a zmeielor, şi după aia intrai 
deodată în vară şi te puteai duce la scaldă. Te apucă jalea când 
te uiţi în calendar şi vezi cât de departe-i vara! Da, şi-ncepi să 
oftezi şi să te-ntuneci; ce mai, ai ceva şi nu ştii ce! Tot cugetând 
aşa de unul singur, îţi cauţi un locşor sus pe deal, la marginea 
pădurii, te-aşezi acolo şi te uiţi în vale, la marele Mississippi! 
Strabati cu ochii până hat departe, dincolo de debarcaderele 
unde buştenii par învăluiţi în ceaţă şi-n fum, de-atâta depărtare. 
Şi totu-i tăcut şi solemn, de parcă toţi cei dragi ar fi murit, şi 
aproape că ai vrea şi tu să fii mort, ca să se isprăvească odată 
cu toate! 

Ştiţi ce-i asta? Frigurile primăverii! Aşa se cheamă. lar când 
te-apucă, doreşti - nici nu prea ştii, de fapt, ce doreşti, dar te 
doare inima, aşa de aprig doreşti! Te-apucă, mai ales, un dor de 
ducă, simţi că ai vrea să pleci de lângă lucrurile vechi pe care-ai 
ostenit să le tot vezi, şi c-ai vrea să vezi altele noi. Asta e: 
doreşti să pleci şi să umbli hai-hui, să ajungi departe, pe 
meleaguri străine, unde totu-i misterios, minunat şi romantic. lar 
dacă asta nu se poate, te multumesti şi cu mai putin - te duci 
oriunde se poate, numai ca să evadezi, ba mai şi zici c-ai avut 
noroc. 

Ei bine, eu şi Tom Sawyer ne îmbolnăvisem de frigurile 
primăverii, dar rău de tot! N-avea, însă, niciun rost ca Tom să 
încerce să evadeze, fiindcă matusa-sa Polly - zicea el - nu l-ar fi 


lasat sa plece de la scoala si sa piarda vremea hoinarind cine 
stie pe unde. lata de ce eram amandoi cam plouati. Intr-o zi, pe 
la asfintit, cum sedeam la o parola pe treptele din fata casei, 
tusa Polly ieşi pe uşă cu o scrisoare tn mana şi-i spuse: 

— Tom, va trebui să-ţi faci bagajele şi să pleci in Arkansaw; 
mătuşă-ta Sally are nevoie de tine. 

Era să leşin de bucurie şi credeam că Tom o să se repeadă la 
mătuşă-sa şi-o s-o pupe, dar el a rămas locului, ca un bolovan, şi 
n-a scos o vorbă. Îmi venea să plâng văzându-l că se poartă aşa 
de prosteşte, când i se ivise o ocazie ca asta: am fi putut s-o 
pierdem dacă nu-şi arăta multumirea şi recunoştinţa. El, însă, 
şedea acolo şi chibzuia şi tot chibzuia, în vreme ce eu mă 
perpeleam nestiind ce să fac. Deodată, deschise gura şi spuse, 
foarte calm - aş fi fost in stare să-l împuşc pentru vorbele astea: 

— Îmi pare foarte rău, tuşă Polly, dar deocamdată nu pot, te 
rog să mă scuzi. 

Tuşa Polly înmărmuri de mirare şi de ciudă la auzul acestor 
vorbe nesăbuite si nu putu scoate-un cuvânt vreme de-o 
jumătate de minut, ceea ce-mi îngădui să-i şoptesc lui Tom, 
înghiontindu-l: 

— Ţi-ai pierdut minţile? Să dai cu piciorul la o bafta ca asta?! 

El, însă, îmi răspunse, tot în şoaptă, şi de loc tulburat: 

— Huck Finn, ai vrea să-i arăt pe fata cât de mult doresc să 
plec? Păi, ar începe numaidecat să se-ndoiasca şi să scornească 
tot felul de boli şi primejdii şi piedici, şi până la urmă şi-ar lua 
vorba înapoi. Lasă, că ştiu eu cum să lucrez cu ea! 

La asta nu mă gândisem. Dar Tom Sawyer avea dreptate. 
Avea totdeauna dreptate - n-am pomenit cap mai istet ca al lui - 
şi era gata oricând să-ţi dea un răspuns care să te-ntoarcă pe 
dos. Între timp, mătuşă-sa Polly îşi revenise pesemne, căci 
spuse: 

— Să te scuz! la te uită! În viaţa mea n-am auzit una ca asta! 
Să-mi vorbeşti mie aşa?! la fă bine şi impacheteaza-ti boarfele! 
Dacă te mai aud că te scuzi pentru ce vrei şi ce nu vrei să faci, o 
să te scuz eu pe tine, cu ojoardă! 

Şi-l pocni în scăfârlie cu degetarul, boscorodind de zor - nu 
mai ştiu ce spunea, fiindcă eu şi Tom o zbughisem spre scară. 


Cand ajunse-n odaia lui, Tom mă pupa de bucurie - îi părea tare 
bine c-o să ne călătorim. 

— Inainte de-a porni noi la drum, dumneaei o să regrete ca m- 
a lăsat să plec, dar n-o să mai poată face nimic. După tot ce mi- 
a spus, mândria o s-o împiedice să-şi ia vorba-napoi. 

In zece minute Tom îşi făcu tot bagajul - afară de ceea ce 
aveau să-i dea matusa-sa şi Mary. După aceea am mai aşteptat 
vreo zece minute, ca tuşa Polly să se potolească şi să fie iarăşi 
bună şi cumsecade: Tom zicea că-i trebuiau pentru asta zece 
minute, atunci când numai o jumătate din pene i se zbarleau, şi 
douăzeci de minute, cand i se zbârleau toate penele. In cazul de 
faţă, i se zbârliseră toate. După ce-am aşteptat să treacă 
douăzeci de minute, ne-am dus jos, arzând de nerăbdare să 
aflăm ce scria-n scrisoarea aia. 

Matusa Polly şedea gânditoare, cu scrisoarea-n poală. Ne-am 
aşezat şi noi, iar dumneaei ne vorbi astfel: 

— Cei de-acolo sunt foarte necăjiţi şi-şi închipuie că tu şi Huck 
i-ati putea face să-şi uite necazurile, aducându-le cică o 
„uşurare”. Grozavă „uşurare” o să le-aduceti tu şi Huck Finn! Un 
vecin de-al lor, pe nume Brace Dunlap, le-o tot cerea de nevastă 
pe Benny, dar după trei luni i-au spus verde-n obraz că nu se 
poate, aşa că vecinul ăla s-a supărat foc pe ei. De-aia sunt 
necăjiţi. Cred că-i un tip cu care ei se gândesc că-i mai bine să 
nu se pună rău, fiindcă au încercat să-l îmbuneze tocmindu-l pe 
frate-său - un om de nimic - să lucreze la fermă, deşi nu prea au 
bani pentru mâna de lucru, şi nici nu cred că vor să-l aibă pe ăla 
pe-aproape. Dar cine-s Dunlap-ii ăştia? 

— Locuiesc la vreo milă depărtare de ferma unchiului Silas - 
toate fermele de pe-acolo sunt razletite asa, tuşă Polly, iar Brace 
Dunlap e mult mai bogat decât toţi ceilalţi şi are o sumedenie 
de sclavi negri. E văduv, are vreo treizeci şi şase de ani, n-are 
copii, şi-i mândru de banii şi de puterea lui, de care se cam tem 
toţi. Şi-o fi închipuit, cred, că ajunge să ceară mâna oricărei fete 
ca s-o capete, aşa că s-o fi supărat rău când a văzut că n-o 
poate căpăta pe Benny. Păi, Benny e de două ori mai tânără 
decât el, şi-i frumuşică şi dulce ca... doar ai văzut-o şi matale. 
Bietul nenea Silas! Mi se rupe inima când mă gândesc la el! 
După ce că-i aşa de chinuit şi sărac, încearcă să se pună bine cu 


vecinul ăla afurisit, tocmindu-l pe dobitocul de frate-sau, Jubiter 
Dunlap! 

— Jubiter?!! Ce nume! Unde l-o fi găsit? 

— E doar o poreclă. Cred că i-au uitat de mult numele 
adevărat. Acum are douăzeci şi şapte de ani, dar s-a ales cu 
porecla asta încă din ziua când s-a dus pentru prima oară la 
scaldă. Invatatorul a observat o alunita cât un gologan, rotunda 
şi cafenie, drept deasupra genunchiului său stâng, şi alte patru 
aluniţe mai mici de jur împrejur, şi i-a zis atunci că-i aminteşte 
de Jubiter şi de lunile lui’. lar copiilor le-a plăcut povestea asta 
şi-au început să-l poreclească Jubiter. Si Jubiter a rămas. E un tip 
înalt, leneş, prefăcut şi viclean, şi cam laş pe deasupra, dar bun 
la suflet altminteri. Nu poartă barbă, dar are o chică neagră şi 
latoasa. Şi n-are o para chioară. Brace îi dă de mâncare pe 
degeaba, şi-i mai dă şi câte o toala veche, dar îl dispretuieste. 
Jubiter are şi un frate geamăn. 

— Cum arată fratele ăla? 

— Leit cu Jubiter, aşa spun oamenii. Adică aşa era, până acum 
vreo şapte ani, căci de-atunci încoace n-a mai fost văzut. La 
vârsta de nouăsprezece sau douăzeci ani s-a apucat să fure, şi-a 
fost băgat la zdup. El, însă, a evadat şi-a fugit undeva pe-aici, în 
miazănoapte. Din când în când se auzea de câte o spargere de- 
a lui, dar asta cu ani în urmă. Acum e mort. Cel puţin aşa zice 
lumea. Nu s-a mai auzit nimic despre el. 

— Cum îl chema? 

— Jake. 

Bătrâna rămase pe gânduri câtăva vreme, apoi spuse: 

— Ceea ce o necajeste cel mai mult pe matusa-ta Sally este 
că Jubiter ăla îl scoate din pepeni pe unchiul tău. 

Tom era uluit, ca şi mine. 

— İl scoate din pepeni? Pe unchiul Silas? Dumnezeule! Cred 
că glumesti! Nici nu ştiam că are vreun pepene... 

— Ba nu glumesc de loc. Mătuşă-ta Sally zice că unchiul Silas 
spumegă de mânie când îl vede pe ăla, şi uneori se poartă ca şi 
cum ar vrea să-l pocnească. 


1 Aţi înţeles, desigur, că Tom se referă la planeta Jupiter şi la sateliții 
acesteia, (n.t.) 


— Tusa Polly, asta întrece tot ce-am auzit vreodată! Păi, 
dumnealui, care-i atât de blând... 

— Oricum, mătuşă-ta Sally e tare îngrijorată. Zice că unchiul 
Silas s-a schimbat mult, din pricina gâlcevii ăsteia. lar vecinii 
numai despre asta vorbesc, şi dau toată vina pe unchiu-tau, 
fireşte, pentru că el e predicator şi n-are dreptul să se certe. 
Mătuşă-ta Sally mai spune că a ajuns să-i fie ruşine să se-arate 
în amvon, iar oamenii au început să-l cam ocolească - în tot 
cazul, acum nu mai e la fel de popular ca pe vremuri. 

— Ce ciudat, nu-i aşa? El, care era atât de bun şi drăguţ, si 
distrat şi prostut, cu capu-n nori, ce mai, un adevărat înger! Ce 
crezi c-o fi cu el, tuşă Polly? 


CAPITOLUL II 


Jake Dunlap 


AM AVUT NOROCUL nemaipomenit sa gasim loc pe-un vas cu 
zbaturi care venea de undeva din miazănoapte îndreptându-se 
spre unul din râurile alea de-un cal putere care se târăsc prin 
Louisiana, aşa c-am străbătut tot cursul superior şi tot cursul 
inferior al fluviului Mississippi, fără să mai fim nevoiţi să 
schimbăm vaporul la St. Louis ca s-ajungem la ferma aia din 
Arkansaw. Am făcut aproape o mie de mile fără-ntrerupere. 

Era un vas cam pustiu, n-avea la bord decât vreo câţiva 
pasageri, toţi bătrâni, care se ţineau departe unul de celălalt şi 
motaiau. Nu se auzea o vorbă. Ne-au trebuit patru zile ca să 
ieşim din „cursul superior”, fiindcă ne împotmoleam la tot pasul. 
Dar nu era de loc plicticos pentru nişte băieţi ca noi, ahtiati sa 
călătorească. 

Încă de la-nceput, eu şi Tom am băgat de seamă că-n cabina 
de lângă noi era cineva, pesemne-un bolnav’, pentru că i se 
aducea mâncarea înăuntru. Nu peste multă vreme, Tom l-a 
întrebat pe steward, care i-a răspuns că era într-adevăr un om 
acolo, dar nu arăta de fel bolnav. 

— Nu te-ntreb dacă arată, ci dacă este bolnav? 

— Nu ştiu. Poate c-o fi, dar după părerea mea se preface. 

— Ce te face să crezi asta? 

— Dac-ar fi cu-adevărat bolnav şi-ar scoate din când în când 
hainele de pe el, nu crezi? Pe când ăsta nu şi le scoate 
niciodată. În tot cazul, ghetele nu şi le scoate. 

— Pe dracu! Nici măcar când se bagă-n pat? 

— Nici atunci. 

Tom Sawyer era totdeauna amator de mistere. Daca ne 
puneai in fata un mister si-o placinta, nu trebuia sa ne tndemni 
s-alegem - alegerea venea de la sine: cu am alergat toată viata 


dupa placinte, iar Tom dupa mistere. Oamenii nu-s facuti dupa 
acelasi calapod. Si-i mai bine asa. 

— Cum îl cheamă pe individ? îl întrebă Tom pe steward. 

— Phillips. 

— Unde s-a imbarcat? 

— Cred ca la Alicsandria. 

— Ce crezi ca pune la cale? 

— N-am nicio idee, nu m-am gândit. 

Mi-am zis: iată încă unul care alege plăcintele. 

— Ai observat la el ceva deosebit? In felul lui de a se purta 
sau de a vorbi? 

— Nu, nimic, decât că pare foarte speriat şi-şi ţine cabina zi şi 
noapte încuiată, iar când baţi la uşă, nu te lasă decât după ce-a 
întredeschis-o puţin, ca să vadă cine eşti. 

— E grozav de interesant, zău! Tare-aş vrea să-l văd şi eu. 
Ascultă, data viitoare când te duci la el, n-ai putea să deschizi 
uşa larg şi... 

— A, nu! Se tine totdeauna dupa uşă, aşa că nu-i chip. 

Tom chibzui o clipă, apoi îi spuse: 

— Uite ce e, împrumută-mi mie sortul matale şi lasă-mă să-i 
duc eu micul dejun. Îţi dau un sfert de dolar. 

Stewardul îi răspunse c-ar fi bucuros să primească, dacă şeful 
n-ar avea nimic împotrivă. Tom îi zise să n-aibă nicio grijă, că 
vorbeşte el cu şeful. Şi chiar vorbi, iar şeful ne dădu voie şi mie 
şi lui Tom să ne punem câte un sort şi să ne ducem cu 
mâncarea în cabină. 

Tom nu dormi prea mult în noaptea aia, într-atâta era de 
nerăbdător să ajungă în cabina străinului şi să dezlege misterul; 
toată noaptea stătu şi-şi dădu cu presupusul, fără niciun rost de 
altfel, fiindcă dacă-i vorba să afli faptele, ce rost mai are să 
ghiceşti? Înseamnă să-ţi prăpădeşti munitia. Eu, unul, n-am 
pierdut nicio oră de somn. Ce-mi păsa mie să ştiu ce-i cu 
Phillips? 

Ei bine, a doua zi dimineaţă ne-am pus sorturile şi-am luat 
două tăvi, iar Tom bătu la uşa cabinei. Individul o întredeschise, 
apoi ne lăsă înăuntru şi o închise repede la loc. Când l-am văzut, 
era să scăpăm tăvile din mână. 

— la te uită! strigă Tom. De unde vii, Jubiter Dunlap? 


Individul ramase cu gura cascata. Se vedea ca nu stie daca sa 
se teama sau sa se bucure, sau si una si alta, dar in cele din 
urmă se hotart să fie bucuros si obrajii lui îşi recăpătară 
culoarea, de unde la-nceput se făcuseră albi ca varul. 

Ne-am aşezat la taclale, în vreme ce dumnealui îşi mânca 
fruştiucul. 

— Dar eu nu-s Jubiter Dunlap - ne zise străinul. V-aş spune 
cine sunt, daca jurati să vă ţineţi gura, fiindcă nu-s nici Phillips. 

— O să ne ţinem gura, dar nu-i nevoie sa ne spui cine esti, 
dacă nu eşti Jubiter Dunlap. 

— De ce? 

— Fiindcă, dacă nu eşti el, eşti Jake, celălalt frate geamăn. 
Semeni leit cu Jubiter. 

— Ei bine, sunt Jake. Dar ia ascultă, de unde ne cunoşti pe 
noi, Dunlap-ii? 

Tom îi povesti pataniile prin care trecusem vara trecută la 
ferma unchiului Silas, iar când străinul văzu că noi ştiam tot în 
legătură cu neamul lui - şi cu el, adică - îşi dădu drumul la gură 
şi ne vorbi deschis, ca unor prieteni. Nu se sfii să ne 
pomenească despre propriul său trecut, ba chiar ne spuse că a 
fost, este şi-o să fie mereu un tâlhar. Recunoştea, fireşte, că-i o 
viaţă periculoasă... 

Ajuns aici, scoase un soi de suspin şi-şi ciuli urechile, ca un 
om care-ascultă. Cum noi nu scoteam o vorbă, câteva clipe a 
domnit o linişte deplină - nu se-auzeau decât scârţâitul 
lemnăriei şi duduitul cazanelor de jos, 

Am izbutit să-l potolim, povestindu-i despre ai săi, despre 
nevasta lui Brace care murise cu trei ani în urmă, despre refuzul 
lui Benny de a-l lua de bărbat pe Brace, despre Jubiter care se 
tocmise argat la ferma unchiului Silas şi despre certurile dintre 
acesta şi Jubiter. 

— Ha, ha! izbucni el atunci. Mă simt ca pe vremuri când v-aud 
vorbind despre toate astea, şi mă bucur. De peste şapte ani n- 
am mai auzit veşti de-acasă. Ce mai spun despre mine ăia? 

— Cine? 

— Fermierii şi familia. 

— Păi, nu vorbesc de loc despre matale, te pomenesc doar o 
dată-n Paşte. 


— Cum asa? intreba el, uimit. 

— Fiindca ei cred c-ai murit de mult. 

— Nu, zau?! Spui drept? Pe onoarea ta? 

Si se ridica, atatat. 

— Pe onoarea mea. Nimeni nu te crede-n viata. 

— Atunci, sunt salvat! Salvat! O să mă duc acasă, iar ai mei 
au să m-ascundă şi-au să mă salveze. Voi să vă ţineţi gura! 
Jurati-mi că n-o să spuneţi nimic jurati-mi că n-o să mă turnati 
niciodată. Hai, băieţi fiţi buni c-un biet om care-i urmărit zi şi 
noapte şi nu-şi poate arăta faţa! Nu v-am făcut niciodată vreun 
rău şi n-o să vă fac, vă fagaduiesc solemn! Jurati c-o să fiţi buni 
cu mine şi o să-mi salvaţi viaţa! 

Am fi jurat chiar dac-ar fi fost un câine. lar după ce-am jurat, 
bietul de el nu mai ştiu ce să facă, spre a-şi arăta dragostea şi 
recunoştinţa. Abia-abia se stăpâni să nu ne îmbrăţişeze. In 
vreme ce tăifăsuiam, scoase de undeva un saculet şi începu să-l 
desfacă, rugându-ne să ne-ntoarcem cu spatele. Când ne-a zis 
că putem să ne-ntoarcem iarăşi cu faţa, nu mai arăta de fel ca 
înainte. Purta ochelari albaştri, şi avea favoriţi şi nişte mustati 
lungi şi negre, cât se poate de naturale. Nici măcar maică-sa n- 
ar fi putut să-l recunoască. 

— Acum mai semăn cu frate-meu Jubiter? ne întrebă el. 

— Nu - zise Tom. N-a mai rămas nimic din el, afară de chică. 

— Bine, o să mă tund chilug înainte de-a ajunge acolo. Frate- 
meu şi Brace au să-mi păstreze taina şi-o să stau la ei ca un 
străin, iar vecinii n-au să mă recunoască niciodată. Ce părere 
aveţi? 

Tom rămase puţin pe gânduri, apoi spuse: 

— Păi, se-ntelege că eu şi Huck o să ne ţinem gura, dar daca 
matale însuţi n-o să-ţi ţii gura, o să fie oarecare primejdie, nu 
prea mare, poate, dar totuşi, o să fie. Adică, dac-o să vorbeşti, 
n-au să observe, oare, oamenii că vocea matale e leit cu-a lui 
Jubiter? Şi n-au să se gândească la geamănul pe care-l credeau 
mort, dar care se ascundea, poate, sub un alt nume? 

— Pe legea mea, eşti un băiat deştept! Ai perfectă dreptate. 
Trebuie s-o fac pe surdul şi pe mutul ori de câte ori e vreun 
vecin prin preajmă. Dacă-aş fi uitat de treaba asta mergând 
acasă... De fapt, nici nu mergeam acasă. Mă gândeam să mă 


duc într-un loc unde sa pot scăpa de indivizii ăia care ma 
urmăresc. Atunci m-aş fi deghizat aşa cum mă vedeţi acum, mi- 
aş fi pus alte haine şi... 

Deodată păli şi, repezindu-se la uşă, îşi lipi urechea de ea. 

— Mi s-a părut c-aud pe cineva ridicând cocoşul unei arme. 
Doamne! Ce viaţă duc! 

Pe urmă se prăbuşi fără vlagă într-un fotoliu şi-şi şterse fata 
brobonită de sudoare. 


CAPITOLUL IlI 


Furtul diamantelor 


ÎNCEPÂND DIN ACEA CLIPĂ am fost mai tot timpul împreună 
cu el, şi când eu, când Tom am dormit în cuşeta de deasupra 
cuşetei lui. Jake ne spunea că fusese tare singur, şi că-i pare 
grozav de bine că are în sfârşit cu cine schimba o vorbă. Cât 
despre noi, ardeam de nerăbdare să-i aflăm taina, dar Tom 
zicea ca al mai bun mijloc este să nu ne-aratam nerăbdători, 
căci atunci o să ajungă să ne dezvăluie el însuşi totul, într-o 
bună zi; pe când, dacă i-am pune întrebări, ar intra la bănuieli şi 
şi-ar fereca limba. Lucrurile se petrecură întocmai cum 
prevăzuse Tom. Era limpede că Jake vo/a să vorbească despre 
taina lui, deşi făcea ce făcea şi schimba vorba ori de câte ori se 
apropia de subiectul ăsta. La un moment dat, se apucă să ne 
întrebe, chipurile aşa, în treacăt, despre pasagerii de pe punte. 
l-am vorbit despre ei, dar Jake nu se arătă mulţumit - voia să-i 
dăm mai multe amănunte, să-i descriem mai bine. Tom îi făcu 
pe plac. În cele din urmă, pe când Tom îi descria un pasager 
dintre cei mai fioroşi, Jake exclamă, tremurând tot: 

— Dumnezeule! Asta-i unul din ai care mă urmăresc! Eram 
sigur că s-au îmbarcat pe vapor, deşi nădăjduiam c-am scăpat 
de ei!... Continuă! 

Tom îi vorbi despre un alt pasager, unul la fel de zdrentaros şi 
cumplit la înfăţişare, şi atunci Jake exclamă, tremurând: 

— Asta-i celălalt! De-ar veni o noapte furtunoasă, ca sa ma 
pot furişa până la mal! Sunt sigur c-au trimis iscoade pe urmele 
mele! Dumnealor intră într-o crâşmă să cumpere băuturi, şi 
profită de ocazie ca să mituiască pe careva, vreun hamal sau 
vreun văcsuitor, care să mă urmărească. Dac-aş izbuti să mă 
strecor nevăzut pe mal, ar prinde de veste într-o oră. 

Tot sporovăind aşa, ajunse în curând să ne împărtăşească 
taina lui; n-o mai putea ocoli: 


— A fost un abuz de încredere. Pusesem ochii, la St. Louis, în 
vitrina unei giuvaergerii, pe-o pereche de diamante mari cât 
nişte alune. Toată lumea alerga să le vadă. Ne-am îmbrăcat 
frumos şi le-am făcut figura în plină zi, pe lumină. Am cerut să 
ne trimită diamantele la hotel, ca să vedem dacă e cazul să le 
cumpărăm, iar când le-am cercetat, aveam gata pregătite nişte 
strasuri: pe astea le-am trimis înapoi bijutierului, zicându-i că 
diamantele nu-s destul de fine ca să merite douăşpemii de 
dolari. 

— Douăşpemii de dolari! îngână Tom. Chiar meritau atâta 
banet? 

— Meritau fiecare cent. 

— Si-ati sters-o cu ele? 

— A fost simplu ca buna ziua. Cred ca bijutierul ala nu ştie nici 
pana-n ziua de azi c-a fost jefuit. Dar, fireste, n-avea rost sa mai 
rămânem la St. Louis, aşa că ne-am hotărât să plecăm. Cum, 
însă, fiecare voia în altă parte, am tras la sorţi şi-a ieşit 
Mississippi. Am varat diamantele într-o hârtie pe care ne-am 
scris numele şi-am lăsat pachetul în grija funcţionarului de la 
hotel, spunându-i să nu i-l dea nici unuia dintre noi, decât de 
faţă cu toţi ceilalţi. Pe urmă ne-am despărţit şi ne-am dus în 
oraş, fiecare pe contul lui, dar cred că aveam cu toţii aceeaşi 
intenţie. Nu sunt sigur, dar cred c-aveam cu toţii aceeaşi 
intenţie. 

— Ce intenţie? întrebă Tom. 

— De a-i jefui pe ceilalţi. 

— Cum aşa? După ce-ati lucrat împreună, să ia doar unul 
singur prada? 

— Da. 

Tom Sawyer spuse, scârbit, că era cea mai josnică şi mai 
mişelească faptă de care auzise vreodată. Dar Jake Dunlap îl 
asigură că nu era ceva neobişnuit în profesia lui. Când lucrezi în 
branşa asta - zicea el - trebuie să-ţi aperi singur interesele, nu 
te poţi bizui pe altcineva. Apoi urmă să povestească: 

— Partea proastă era că nu puteam împărţi în trei două 
diamante. Dac-ar fi fost trei... Dar nu erau trei! Ei bine, m-am 
plimbat eu aşa, pe străzile lăturalnice ale oraşului, chibzuind ce 
să fac. Şi-am hotărât să pun mâna pe diamantele alea la prima 


ocazie şi s-o şterg, deghizandu-ma, iar ceilalţi n-aveau decât sa 
mă găsească dacă puteau. Mi-am cumpărat aşadar favoriţii şi 
ochelarii şi straiele astea ţărăneşti şi le-am vârât pe toate intr-o 
traistă. Tocmai când treceam prin faţa unei prăvălii cu tot felul 
de maruntisuri, l-am zărit prin vitrină pe unul din colegii mei, 
Bud Dixon. Mi-a părut tare bine, se-ntelege. la să văd eu ce 
cumpără dumnealui! Mi-am zis. M-am tras la umbră şi m-am 
uitat. Şi ce credeţi c-a cumpărat? 

— Favoriti? Am zis eu. 

— Nu. 

— Ochelari? 

— Nu. 

— Tine-ti gura, Huck Finn, nu vezi ca le-ncurci pe toate? 
Spune, Jake, ce-a cumpărat ala? 

— N-o să ghiciţi. Află că şi-a cumpărat doar o şurubelniţă, o 
şurubelniţă mititică. 

— Nu, zău?! Dar la ce-i foloseşte? 

— Asta m-am întrebat şi cu. Eram curios să aflu. Am rămas 
paf. La ce i-o fi trebuind surubelnita aia? Ei bine, cand a ieşit din 
prăvălie, m-am ascuns ca să nu mă vadă, apoi l-am urmărit pân- 
a intrat într-un magazin de haine vechi, unde-a cumpărat o 
cămaşă de flanelă roşie şi nişte haine jerpelite - chiar alea cu 
care-i îmbrăcat acum, pe câte zici. Pe urmă m-am dus pe chei şi 
mi-am ascuns lucrurile pe vaporul cu care venisem. După aia m- 
am întors în oraş şi iar am avut bafta: l-am zărit pe celălalt coleg 
cumpărându-şi şi el nişte haine vechi. Ne-am luat pachetul cu 
diamante şi ne-am suit tustrei pe vapor. Dar niciunul din noi n-a- 
nchis ochii în noaptea aceea. Trebuia să stăm treji şi să ne 
pândim unul pe celălalt. Şi zău că era păcat. Era păcat să ne 
canonim aşa. De vreo două săptămâni încoace ne uram de 
moarte unul pe altul, şi nu eram prieteni decât în afaceri. Din 
nefericire, n-aveam decât două diamante, iar noi eram trei... 
După ce-am cinat, ne-am dus pe punte, ne-am plimbat încolo şi- 
ncoace şi-am fumat până pe la miezul nopţii. Pe urmă ne-am 
dus tustrei în cabina mea şi-am încuiat uşa şi ne-am uitat în 
pachet ca să vedem dacă diamantele erau acolo. Am pus apoi 
pachetul la vedere pe cuşeta de jos, şi-am stat aşa, pân-am 
simţit că ni se închid pleoapele. Bud Dixon a adormit în cele din 


urmă. De îndată ce a-nceput sa sforăie şi barbia i s-a lăsat pe 
piept, Hal Clayton mi-a făcut semn spre pachetul cu diamante şi 
apoi spre uşă, iar eu am priceput. Am pus mâna pe pachet şi m- 
am ridicat în picioare, iar Hal a făcut la fel. Am aşteptat am îndoi 
în tăcere. Văzând că Bud nu se mişcă de loc, am răsucit 
încetişor cheia-n broască, am apăsat pe clanta şi-am ieşit tiptil 
afară. Apoi am închis uşa, foarte încet. 

Pe punte nu era nimeni, iar vaporul luneca repede pe fluviul 
lat, luminat de razele lunii. Fără să scoatem o vorbă, ne-am dus 
pe dunetă şi ne-am aşezat pe marginea luminatorului. Amândoi 
ştiam ce-o să urmeze, şi nu mai era nevoie de explicaţii. Bud 
Dixon se va trezi şi, văzând că lipseşte pachetul, va porni să ne 
caute, fiindcă nu se teme de nimeni şi de nimic. lar când va 
veni, noi îl vom azvarli peste bord, dacă nu ne va omori el. Mă 
apuca groaza, fiindcă nu-s curajos ca alţii, dar mă pricepeam eu 
să-mi ascund teama. Nădăjduiam că vaporul o să se-oprească 
pe undeva, căci atunci ne-am fi putut furişa pe mal şi-am fi 
scăpat de ciocnirea cu Bud Dikon, dar din păcate nu erau şanse 
ca vaporul să se oprească, fiindcă mergea în susul apei”. 

Ei, şi vremea trecea, iar ala nu mai venea! Incepuse să 
mijească de ziuă, şi dumnealui tot nu se arăta. 

„Mii de tunete! l-am zis eu lui Hal. Cum îţi explici chestia asta? 
Nu-i aşa că-i suspect?” 

„Crezi că ne-a tras clapa? Desfă pachetul mi-a zis Hal. 

L-am desfăcut şi, Dumnezeule! lnăuntru nu erau decât două 
bucățele de zahăr! De-aia rămăsese ala acolo şi dormise liniştit 
toată noaptea. Frumoasă poveste, nu? Îşi pregătise ambele 
pachetele şi-l schimbase pe unul cu celălalt chiar sub nasul 
nostru. Iti închipui cum ne simţeam. Dar trebuia să ticluim 
numaidecât un plan. Zis şi făcut. O să legam la loc pachetelul, 
întocmai aşa cum fusese, şi, furişându-ne încetişor în cabină, o 
să-l punem din nou pe cuşetă, să stea acolo, ca şi cum n-am 
avea habar de nimic, ca şi cum n-am şti că Bud îşi bătuse joc de 
noi cu sforăiturile alea prefăcute. Şi-o să rămânem lângă el, iar 
în prima noapte după ce-o să debarcăm, o să-l îmbătăm şi-o să-l 
perchezitionam, ca să-i luăm diamantele. La nevoie, o să-i 
facem de petrecanie, dacă n-ar fi prea periculos. După ce-o să-i 
luăm prada, o să trebuiască să-i facem de petrecanie, altminteri 


o să ne-o facă el nouă. Eu, însă, nu prea aveam mari speranţe. 
De îmbătat ştiam că-l puteam îmbăta, era gata oricând să se 
pilească, dar la ce bun? Puteai să-l scotoceşti vreme de-un an şi 
să nu găseşti nimic... Deodată, mi s-a tăiat răsuflarea şi mi-am 
pierdut şirul gândurilor, căci m-a fulgerat o idee care mi-a făcut 
ferfenita creierii. Dar îmi venea sa cânt de bucurie. Uitai să vă 
spun că-mi scosesem ghetele, ca să-mi dezmortesc picioarele, şi 
tocmai mă pregăteam să mi le-ncalt la loc, când mi-a căzut 
privirea pe tocul uneia din ghete. Mai ţineţi minte ce v-am spus 
în legătură cu şurubelniţa aia mititică? 

— Te cred şi eu! zise Tom, atatat. 

— Ei bine, când am zărit tocul ghetei ăleia, am ghicit unde 
ascunsese Bud diamantele! Uitaţi-vă la gheata asta: tocul i-e 
acoperit cu-n blacheu de oţel, prins în şuruburi. Bud n-avea 
şuruburi pe el altundeva decât la tocuri, aşa că ştiam de ce-i 
trebuise o şurubelniţă. 

— Nu-i aşa că-i grozav, Huck? Îmi zise Tom. 

— Ei bine - urmă Jake - mi-am încălţat ghetele, m-am întors 
cu Hal în cabină, am pus pe cuseta pachetelul cu zahăr şi ne-am 
aşezat, ascultând sforăiturile lui Bud Dixon. Hal Clayton a 
adormit în curând, dar eu am rămas treaz - în viaţa mea nu 
fusesem mai treaz. Mă uitam pe sub borul pălăriei, la duşumea. 
M-am uitat aşa multă vreme, începusem chiar să cred că mă- 
nşelasem în presupunerea mea, când, deodată, am zărit un 
cocoloş răzbind putin deasupra despartiturii dintre două 
scânduri. Era un cocoloş de grosimea degetului mic şi avea cam 
aceeaşi culoare ca şi covorul. Uite unde-şi făcuse diamantul 
cuib! Mi-am zis. Şi n-a trecut mult şi-am zărit şi perechea lui. 
Gândiţi-vă la dibăcia şi neruşinarea ticălosului ăluia! Ticluise 
planul ăsta împotriva noastră şi calculase exact ce-o să facem 
noi, iar noi am făcut chiar aşa, ca doi nerozi ce eram. lar 
dumnealui a rămas acolo-n cabină şi şi-a deşurubat blacheurile 
şi, după ce-a varat în tocuri diamantele, a pus la loc blacheurile. 
Banuise că noi o să şterpelim pachetelul cu zahăr şi c-o să-l 
aşteptăm toată noaptea afară, ca să-l aruncăm peste bord! 
Grozav plan, recunosc! 

— Te cred şi eu! exclamă Tom, plin de admiraţie. 


CAPITOLUL IV 


Cei trei somnorosi 


— TOATĂ ZIUA ne-am pândit unul pe altul - treabă foarte 
scârboasă pentru doi dintre noi mai ales, şi cam grea. La 
căderea nopţii, am debarcat într-unul din târguşoarele alea 
dintre Missouri şi Ilowa şi-am închiriat o camaruta de la etaj, cu 
un pat dublu şi c-un pătuc, dar, înainte de-a urca, mi-am trântit 
traista sub o masă de brad din vestibulul întunecos; eu 
rămăsesem la urmă, iar proprietarul mergea în frunte, cu o 
luminare de seu în mână. Ne cumpărasem câteva sticle de 
whisky şi ne-am apucat să bem şi să jucăm barbut. De îndată ce 
Bud a-nceput să se cherchelească, noi am încetat să bem, dar 
lui i-am dat mai departe să bea. L-am îndopat cu whisky pân-a 
căzut de pe scaun, sforaind. lar noi ne-am pus pe treabă. Eu 
ziceam c-ar fi mai bine să ne scoatem ghetele, şi pe-ale noastre 
şi pe-ale lui, ca să nu facem zgomot şi ca să putem să-l jefuim în 
voie. Mi-am pus ghetele alături de-ale lui Bud, ca să le am la- 
ndemână. Pe urmă l-am dezbrăcat şi i-am scotocit prin 
buzunare, şi-n căptuşeală, şi-n ciorapi, ba chiar şi-n ghete, apoi 
i-am luat sacul, dar n-am găsit nicăieri vreun diamant. Am dat 
doar peste şurubelniţă. 

„Ce crezi că voia să facă el cu asta?” mă-ntrebă Hal. 

„Nu ştiu” - i-am zis. 

Dar am varat surubelnita în buzunar în clipa cand Hal s-a uitat 
în altă parte. 

„Trebuie să ne lăsăm păgubaşi” - îmi spuse Hal în cele din 
urmă, cu un aer abătut şi descurajat. 

Abia aşteptam să-l aud spunând asta, aşa că i-am zis: 

„Într-un singur loc n-am căutat”. 

„Care-i locul ăla?” 

„Burta lui.” 

„Dumnezeule! Nu m-am gândit la asta. Acolo trebuie să fie, 
de bună seamă! Dar cum facem?” 


„Păi, rămâi tu lângă el, pana mă duc eu la o spiţerie să 
cumpăr ceva care cred c-o să-i întoarcă matele pe dos, de-au sa 
se sature diamantele să mai stea acolo!” 

Hal era aşa de încântat, că nici n-a băgat de seamă că mă- 
ncaltasem cu ghetele lui Bud. Erau ele cam mari pentru 
picioarele mele, dar mai bine decât să mă strângă. Când am 
trecut prin vestibul, mi-am luat traista de sub masă, iar peste 
vreun minut am ieşit prin uşa din dos şi-am pornit pe mal cu 
cinci mile pe oră. Dar mă simţeam straşnic - nu-i de loc rău să 
calci pe diamante! Peste vreo cincisprezece minute, mi-am zis: 
am mers mai mult de-o milă, şi-i linişte. Peste alte cinci minute, 
mi-am zis că a crescut distanţa dintre mine şi-un ins care a- 
nceput, desigur, să se-ntrebe ce se-ntâmplă. Peste alte cinci 
minute, mi-am spus că omul ăsta a-nceput să umble de colo 
până colo prin odaie, cuprins de nelinişte. Am mai mers vreo 
cinci minute, şi mi-am zis: două mile şi jumătate mă despart de 
omul ăla, care-a început desigur să-njure, alarmat de-a binelea. 
În curând mi-am spus: au trecut patruzeci de minute, şi amicul 
meu simte că s-a-ntâmplat ceva!... Peste vreo zece minute, 
impresia lui s-a schimbat în convingere. Acum îşi spunea, cu 
siguranţă, că în vreme ce scotoceam prin lucrurile lui Bud, eu 
găsisem diamantele şi le vârâsem pe sest în buzunar. Si, fără să 
mai stea pe gânduri, Hal pornise pe urmele mele. O să caute 
urme de paşi, dar ele puteau să-l ducă şi-n susul şi-n josul 
râului. 

Deodată am zărit un om călare pe-un catâr şi, fără să stau pe 
gânduri, m-am ascuns într-un tufiş, ceea ce era o prostie din 
parte-mi. Când a ajuns în dreptul tufişului, omul s-a oprit şi a 
aşteptat puţin, ca să ies eu de-acolo. Pe urmă şi-a văzut de 
drum. Mie, însă, îmi pierise cheful, îmi ziceam că m-am ars, 
dacă omul acela avea cumva să se-ntâlnească cu Hal Clayton. 

Pe la orele trei noaptea am ajuns în Alicsandria şi-am zărit în 
port vaporaşul ăsta, şi tare m-am bucurat, fiindcă acum mă 
simţeam la adăpost. Tocmai începea să se crape de ziuă. M-am 
suit pe bord, am intrat aici şi m-am îmbrăcat în straiele astea, 
apoi m-am dus sus în cabina de comandă, ca să văd ce se- 
ntâmplă pe mal, deşi nu era nevoie. M-am aşezat acolo şi-am 
aşteptat, jucându-mă cu diamantele; aşteptam să pornească 


vaporul, dar asta nici gând n-avea să pornească: îi reparau 
maşinile, însă eu nu ştiam nimic, pentru că nu prea eram 
obişnuit cu vapoarele. 

Ca să n-o mai lungesc, vă spun c-am plecat de-acolo abia pe 
la amiază. Dar eu mă varasem de mult în cabina asta, fiindcă 
dis-de-dimineata zarisem pe mal, departe, un individ care 
mergea la fel ca Hal Clayton, si ma apucase groaza. Daca afla 
că m-ascund pe vasul asta - îmi ziceam - mă prinde ca pe-un 
şobolan într-o capcană. Ajunge să mă ţină sub observaţie şi s- 
aştepte până-o să cobor - crezându-l pe el la o depărtare de-o 
mie de mile - ca apoi să mă urmărească să ma-nghesuie într-un 
colţ, să-mi ia diamantele şi să-mi... A, ştiu eu ce mi-ar face dacă 
m-ar prinde! Ceva îngrozitor, îngrozitor! Când mă gândesc că şi 
celălalt e pe bord! Ce ghinion, băieţi, ce ghinion pe mine! Dar 
voi o să m-ajutati să scap, nu-i aşa? Ah, băieţi, ajutaţi-l pe-un 
nenorocit ameninţat cu moartea, salvati-ma şi-o să sărut 
pământul pe care calcati! 

Eu şi Tom l-am ogoit, zicandu-i c-o să-l ajutăm şi că n-are de 
ce să fie aşa de speriat. In curând, Jake a-nceput sa se simtă iar 
bine, şi şi-a deşurubat blacheurile şi ne-a arătat diamantele, 
răsucindu-le pe toate feţele şi admirându-le. Şi chiar că erau 
grozave, când le lumina câte o rază: parc-ar fi luat foc, nu alta! 
Mie, însă, mi se părea că Jake nu-i în toate minţile. Păi, să fi fost 
eu în locul lui, le-aş fi dat ălora diamantele înapoi, ca să se care 
cu ele şi să mă lase-n pace. El, însă, era altfel de om. Zicea că 
diamantele preţuiesc o avere, şi că n-ar rabda să se despartă de 
ele. 

Vaporul s-a oprit în două locuri, pentru reparaţii, şi de fiecare 
dată a zăbovit cam multişor - o dată în toiul nopţii. Lui Jake i-era 
frică să coboare pe mal - lasă că nici nu era destul de întuneric. 
Vaporul s-a oprit şi a treia oară, intr-un loc unde se putea cobori 
mai uşor, şi anume lângă un depozit de lemne, cam la vreo 
patruzeci de mile mai sus de ferma unchiului Silas. Era pe la unu 
noaptea, şi cerul se întunecase - mirosea a furtună. Jake se 
hotărî aşadar să-şi încerce norocul. Vaporul se oprise ca să ia 
lemne. În curând începu să plouă cu găleata, şi bătea un vânt 
amarnic. Toţi marinarii îşi puseră pe cap câte un sac, aşa cum 
obişnuiesc ori de câte ori cară lemne; i-am făcut rost de-un sac 


si lui Jake, care s-a amestecat printre marinari si-a coborat pe 
mal o dată cu ei. Când l-am văzut că trece de ultima făclie şi se 
mistuie în noapte, am rasuflat usurati şi-am mulţumit cerului. 
Dar bucuria noastră n-a ţinut mult. Cred că cineva le-a dat de 
veste celor doi amici ai lui Jake, căci peste vreo opt sau zece 
minute i-am zărit coborând în goană de pe punte, şi duşi au fost. 
l-am aşteptat până-n zori să se-ntoarcă, dar nu i-am mai văzut. 
Eram abatuti şi deznadajduiti. Singura noastră speranţă era ca 
Jake avusese un avans prea mare pentru ca aia să-l poată 
ajunge din urmă, şi că izbutise să se-ascundă la ferma lui frate- 
său. 

Ne spusese c-o să meargă pe drumul de pe mal şi ne rugase 
s-aflăm dacă Brace şi Jubiter erau acasă (singuri, fără musafiri!) 
şi după aia să coborâm, în zori, şi să-i spunem care-i situaţia. 
Urma să ne-aştepte într-un mic crâng de sicomori, în spatele 
plantatiei de tutun a unchiului Silas— era un locşor liniştit. 

Am vorbit pe-ndelete cu Tom despre şansele pe care le-avea 
Jake. Tom zicea că o să scape, daca ăia doi or fi apucat-o în sus 
pe mal, şi nu în jos, dar mic nu-mi venea să cred, fiindcă-mi 
spuneam că aia ştiau, desigur, de unde era Jake, aşa că aveau 
să-l urmărească toată ziulica, fără ca el să simtă ceva, iar seara 
aveau să-l omoare şi să-i ia ghetele. lar gândul ăsta mă mâhnea 
grozav. 


CAPITOLUL V 
Tragedia din padure 


REPARATIA LA MAŞINI s-a terminat târziu după-amiaza, asa ca 
am ajuns la fermă abia pe la asfinţit. Nu ne-am oprit pe drum 
nicio clipă, ci am luat-o de-a dreptul spre crângul de sicomori, ca 
să-i spunem lui Jake cât avans avea şi să-l sfătuim s-aştepte 
pân-om putea noi merge la Brace ca s-aflăm care-i situaţia po- 
acolo. Începuse să se-ntunece când am ieşit din pădure, gafaind 
şi nadusind de-atâta alergătură. In fata noastră, la vreo treizeci 
de metri, se întindea crângul de sicomori. Chiar în clipa aceea 
am zărit doi indivizi dând buzna în crâng şi-am auzit nişte 
strigăte de ajutor înfricoşătoare. „Bietul Jake a fost cu siguranţă 
omorât!” ne-am zis noi. Eram aşa de speriaţi, în. Cât am 
zbughit-o spre plantatia de tutun şi ne-am ascuns acolo, 
dârdâind de cădeau hainele de pe noi. Deodată trecură pe lângă 
noi alţi doi inşi, care intrară şi ei în crâng, iar peste câteva clipe 
ieşiră de-acolo patru indivizi: ultimii doi îi fugăreau pe primii doi. 

"Ne-am ghemuit la pământ şi am tras cu urechea, tremurând 
de frică, dar n-am m-ai auzit multă vreme decât bătăile inimilor 
noastre. Ne gândeam la mortul care zăcea acolo, printre 
sicomori, iar pe mine mă treceau fiori, parc-aş fi stat lângă un 
strigoi. Deodată răsări luna, mare de tot, îndărătul unui pilc de 
copaci - era ca o faţă rotundă şi strălucitoare ce se uită prin 
gratiile unei închisori. Umbre negre şi siluete albe începură să se 
târască, prin. Tăcerea de mormânt a nopţii răcoroase. Deodată, 
Tom imi şopti: 

— la te uită! Ce-o fi? 

— N-n-nu mă lua aşa prin surprindere - i-am zis. Tot sunt pe 
cale să mor, şi fără asta! 

— Uită-te colo, iti spun! lese cineva din crângul de sicomori. 

— Taci, Tom! 

— O namilă de om! 

— Dumnezeu le! Hai să... 


— Tine-ţi gura! Ala vine-ncoace... 

Lui Tom i se tăiase răsuflarea, de emoție. A trebuit să privesc, 
n-aveam încotro. Acum şedeam amândoi în genunchi, cu 
bărbiile rezemate de-o ulucă, şi priveam, da, priveam si 
gâfâiam. Matahala aia venea pe drum, dar n-o puteam vedea 
bine, căci se ţinea în umbra copacilor. Abia când ajunse aproape 
de noi, într-un petic de lumină, am văzut că-i stafia lui Jake 
Dunlap şi era să leşinăm de frică. 

Câteva minute n-am fost în stare să ne mişcăm. Între timp 
stafia pierise. Am început să vorbim în şoaptă. 

— Mai toate stafiile sunt negre şi fumurii, parc-ar li făcute din 
negură, dar asta nu era aşa—îmi spuse Tom. 

Nu! l-am văzut limpede ochelarii şi favoriţii. 

Da, şi straiele ţărăneşti de duminică—pantaloni cadrilati, 
negri-verzui... 

Pieptar de catifea roşie, cu pătrăţele galbene... 

— La fiece crac al nădragilor, câte o cureluşă de piele, una 
atârnând desfăcută... 

— Şi cipilica aia... 

— Ce mai cipilica pentr-o stafie! 

în viaţa mea nu văzusem o asemenea pălărie - un soi de 
burlan negru, teapan, foarte înalt, nu prea neted şi rotund în 
creştet, întocmai ca o capatana de zahăr. 

— Ai băgat de seamă, Huck, că avea acelaşi păr? 

— Nu. Adică, întâi mi s-a părut că da, iar după aia, că nu. 

— Nici eu n-am băgat de seamă. Dar am observat, în schimb, 
că avea traistă. 

— Şi eu. Dar ia spune, Tom, umblă stafiile cu traista? 

— Mă, Huck Finn, dar ageamiu mai eşti! Toate lucrurile unei 
stafii de om se prefac şi ele în stafii de lucruri. Stafiile îşi au şi 
ele lucrurile lor, ca oricare altă persoană. Păi, văzuşi cu ochii tăi 
cum straiele alea s-au prefăcut în stafii de straie. De ce nu s-ar fi 
prefăcut şi traista? Sigur că s-a prefăcut şi ea în stafie de traistă. 

Era logic, nimic de zis. 

Deodată, Bill Withers si fratele-său Jack trecura prin fata 
noastra, vorbind. 

— Ce crezi că ducea-n spinare? întrebă Jack. 

— Nu ştiu, da' era al naibii de greu! 


— Da. Îndesat-vârf! Am crezut că-i un negru care-a furat 
porumb de pe plantatia lui moş Silas. 

— Şi cu la fel. De-aia mi-am zis că-i mai bine să mă prefac că 
nu-l văd. 

— Şi eu tot aşa. 

Izbucniră amândoi în ras, apoi nu i-am mai auzit. Chestia asta 
dovedea cât de nepopular ajunsese unchiul Silas. Aia doi nu l-ar 
fi lăsat niciodată pe-un negru să fure porumbul cuiva şi să plece 
nepedepsit. 

Am mai auzit nişte voci apropiindu-se de noi, şi câte-un hohot 
de râs. Erau Lem Beebe şi Jim Lane. 

— Cine? zicea Jim Lane. Jubiter Dunlap? 

— Da. 

— A, nu ştiu. Tot ce se poate. L-am văzut acu' vreo oră, 
înainte de asfintit, săpa de zor împreună cu pastorul. Zicea ca n- 
o să vină la noapte, dar că ne poate da câinele, dacă vrem. 

— O fi prea obosit, pesemne. 

— Da. Munceşte din greu, săracul! 

— Te cred şi eu! 

Râseră amândoi şi merseră mai departe. Tom îmi spuse c-ar fi 
mai bine să ieşim din ascunzătoare şi să ne luăm după ei, mai 
ales că aveam acelaşi drum: n-ar fi fost de fel plăcut să ne- 
ntâlnim singuri cu stafia. Am pornit aşadar după ei şi am ajuns 
cu bine acasă. 

Era într-o noapte de sâmbătă - a doua noapte a lunii 
septembrie. N-o s-o uit niciodată. O să vedeţi curând pentru ce. 


CAPITOLUL VI 


Planuri de a pune mana pe diamante 


NE-AM TARAT DUPĂ JIM si Lem pân-am ajuns la gardul din 
spatele colibei unde-l inchisesem pe negrul Jim înainte de a-l 
slobozi. Câinii s-au repezit la noi să ne spună „bine-aţi venit”, si 
nu ne-a mai fost frică, mai ales că am zărit şi luminile casei. Dar 
când să sărim gardul, Tom îmi şopti: 

— Stai niţel! Dumnezeule! 

— S-a-ntamplat ceva? 

— Ba bine ca nu! la spune-mi, nu-i asa ca te-asteptai sa fim 
primii care-o să aducem la cunoştinţa familiei cine-a fost omorât 
acolo, printre sicomori, şi să le vorbim despre ticăloşii care l-au 
omorât, şi despre diamantele pe care i le-au furat —să le 
zugrăvim toate astea, bucuroşi că ştim mai mult decât oricare 
altul? 

— Ba mă aşteptam. Tu n-ai mai fi tu, Tom Sawyer, dac-ai lăsa 
să-ţi scape un astfel de prilej. Când începi tu să zugrăveşti ceva, 
nu se poate spune ca-ti lipseşte vopseaua. 

Tom îmi răspunse, foarte calm: 

— Ce-ai zice dacă ţi-aş spune că n-o să mă mai amestec de 
loc? 

Au z în du-l că vorbeşte aşa, am rămas cu gura căscată. 

— Aş zice că minţi - i-am răspuns. Glumeşti, Tom Sawyer? 

— O să vezi tu, în curând. la spune, stafia era desculta? 

— Nu. Dar ce-i cu asta? 

— Aşteaptă, o să-ţi explic îndată. Avea ghete-n picioare? 

— Da. Le-am văzut deslusit. 

— Juri? 

— Da, jur. 

— Şi eu. Ştii ce-nseamnă asta? 

— Nu. Ce-nseamna? 

— Înseamnă că hoţii ăia n-au pus mâna fie diamante. 

— Dumnezeule! Ce te face să crezi? 


— Nu cred numai, ci stiu. Nu s-au prefacut nadragii, ochelarii, 
favoriţii, traista şi toate celelalte lucruri în stafii de lucruri? Ba s- 
au prefăcut. Atunci, dacă ghetele s-au prefăcut în stafii de 
ghete, înseamnă că stafia era incaltata cu ele când a-nceput sa 
bântuie. Dacă nici asta nu-i o dovadă că tâlharii ăia nu i-au luat 
ghetele, aş vrea să-mi spui ce numesti tu o dovadă? 

În viaţa mea n-am pomenit cap ca al băiatului ăstuia! Eu, 
unul, aveam ochi şi puteam vedea lucrurile, dar ele nu-nsemnau 
nimic pentru mine. Tom Sawyer era, însă, cu totul altfel. Când 
Tom Sawyer vedea un lucru, lucrul acela parcă se ridica pe 
picioarele dinapoi şi-ncepea să-i vorbească, spunându-i tot ce 
ştia. În viaţa mea n-am pomenit cap ca al băiatului ăstuia. 

— Tom Sawyer - i-am zis - îţi repet ce ţi-am spus de-atâtea 
ori; nu-s vrednic nici să-ţi văcsuiesc ghetele. Dar nu despre asta- 
i vorba. Dumnezeu din cer ne-a zămislit pe toţi, şi unora le-a dat 
ochi care nu văd, iar altora ochi care văd, şi cred că nu-i treaba 
noastră să ne-ntrebam pentru ce. Aşa o fi drept, căci altminteri, 
ar fi făcut altfel... Spune mai departe —acum pricep în sfârşit că 
tâlharii ăia n-au şters-o cu diamantele. Da' de ce nu le-or fi luat? 

— Pentru c-au fost puşi pe fugă de ăilalţi doi înainte de-a fi 
putut să scoată ghetele cadavrului. 

— Asa el Acum pricep. Dar ia ascultă, Tom, de ce sa nu ne 
ducem să spunem treaba asta? 

— Uf, Huck Finn! Nu-ţi dai seama? la gândeşte-te. Ce-o să 
urmeze? O să urmeze o anchetă, chiar mâine dimineaţă. Aia doi 
au să spună cum au auzit ţipetele şi-au dat fuga acolo taman la 
timp ca să nu-l mai poată salva pe strain. Pe urmă, juratii au să 
trăncănească şi-au să pălăvrăgească, şi-n cele din urmă au să 
dea verdictul că străinul ăla a fost împuşcat sau lovit în cap cu 
ceva, de-a murit prin voia Domnului. lar după ce-au să-l 
îngroape, au să-i scoată la mezat lucrurile ca să-şi acopere 
cheltuielile. Şi atunci, o să ne vină şi novă rândul! 

— Cum aşa, Tom? 

— O să cumparam ghetele cu doi dolari! 

Am rămas paf. 

— Dumnezeule! Păi, Tom, înseamnă c-o să punem mâna pe 
diamante! 


— Te cred si eu! Într-o bună zi au să ofere o recompensă 
mare pentru diamantele alea - pe puţin o mie de dolari! Banii 
ala-s ai noştri! Si-acum, hai să intrăm să ne vedem neamurile. 
Dar ia seama, noi nu ştim nimic despre vreo crimă sau despre 
diamante, sau despre hoţi - nu uita! 

Planul lui Tom mi se părea nemaipomenit. Eu, unul, aş fi 
vândut diamantele pentru douăşpemii de dolari, zău asa. Da’ n- 
am zis nimic, n-avea niciun rost. 

— Bine, dar ce-o să-i spunem tuşei Sally? l-am întrebat eu. 
Cum o să-i lămurim încetineala cu care-am ajuns aici din sat? 

— Las asta în seama ta, ai să găseşti tu ceva, sunt sigur. 

Tom era totdeauna foarte strict în privinţa asta: firea lui 
delicată îl împiedica să spună minciuni. 

Am pornit de-a curmezişul ogrăzii, în care-am recunoscut cu 
bucurie multe obiecte familiare, iar când am ajuns la şopronul 
acela mare, acoperit, dintre casa de lemn şi bucătărie, am văzut 
că pe pereţi atârnau, ca de-obicei, toate cele, până şi salopeta 
verde şi uzată, cu glugă, a unchiului Silas; salopeta asta avea 
între umeri o pată albă, ca şi cum l-ar fi lovit cineva c-un bulgăr 
de zăpadă. Am ridicat ivărul şi-am intrat înăuntru. Tuşa Sally se 
foia de colo până colo, copiii stăteau ghemuiti într-un colt, iar 
bătrânul şedea într-alt. Colt şi se ruga Domnului să-l ajute în 
nevoie. Când ne văzu, femeia se repezi la noi, cu lacrimi de 
bucurie în ochi, şi ne trase de urechi, apoi ne-mbratisa si ne 
sărută, şi ne mai trase o dată de urechi, atât de bine-i părea că 
ne vede. 

— Pe unde mi-aţi fost, derbedeilor? Eram aşa de îngrijorată 
din pricina voastră, că nu mai ştiam ce să fac. Catrafusele 
voastre au ajuns de mult aici, iar eu v-am încălzit de vreo patru 
ori cina, ca să vă tihnească, afurisiţilor! Îmi pierdusem răbdarea, 
zău - aş fi în stare să vă jupoi de vii! Aţi fi flămânzi, saracutilor! 
Asezati-va cu toţii, hai, nu mai pierdeţi vremea! 

Era o plăcere să te afli din nou acolo, în faţa atâtor plăcinte, şi 
costite de porc, si câtor şi mai câtor bunatati! Unchiul Silas rosti 
o binecuvântare dintr-alea, ca pe vremuri, înfăşurată în multe 
straturi, întocmai ca o ceapă, iar în vreme ce îngerii i-o duceau 
spre ceruri eu mă căzneam să scornesc o minciună ca să explic 


întârzierea noastră. După ce ne umplu farfuriile, tusa Sally ma 
întrebă cum se face că zabovisem atâta. 

— Păi, vedeţi, doamnă... 

— Ascultă, Huck Finn! De când sunt eu „doamnă” pentru tine? 
Mi-am precupetit eu vreodată ghionturile şi pupăturile, din ziua 
când te-ai ivit în încăperea asta, iar eu te-am luat drept Tom 
Sawyer, binecuvântând, cerul că mi te-a trimis, deşi îmi 
spuseseşi patru mii de minciuni, iar eu le crezusem pe toate, ca 
o proastă ce eram? Spune-mi tuşă Sally, cum făceai de obicei. 

M-am supus, şi i-am vorbit astfel: 

— Păi, eu şi Tom ne-am hotărât să mergem pe jos prin 
pădure, ca să-i adulmecăm miresmele, şi am dat peste Lem 
Beebe şi Jim Lane, iar ei ne-au poftit să-i insotim azi-noapte la 
cules de afine. Ziceau c-au să ia cu împrumut câinele lui Jubiter 
Dunlap, fiindcă Jubiter tocmai le spusese că... 

— Unde l-au văzut? mă întrebă bătrânul, iar când m-am uitat 
la el să văd cum de-ajunsese să-i pese de-un asemenea fleac, 
ochii lui ardeau de curiozitate. 

Am rămas uluit şi m-am cam muiat, dar am izbutit să-mi adun 
puterile şi să-i răspund: 

— Păi, l-au văzut pe la asfintit, când săpa undeva, împreună 
cu matale. 

— Aha! zise unchiul Silas, cam dezamăgit, şi nu mai scoase o 
vorbă. 

— Ei, şi-atunci... 

— Destul, nu-i nevoie să continui! mă întrerupse tuşa Sally, 
aruncându-mi o privire indignată. Ascultă, Huck Finn, cum de-au 
ajuns oamenii ăia să vorbească de culesul de afine acum, în 
septembrie, prin părţile astea? 

Mi-am dat seama c-o făcusem de oaie, aşa c-am amuţit. 

Tuşa Sally aşteptă puţin, fără să mă slăbească din ochi, apoi 
îmi spuse: 

— Şi cum de le-a venit ideea asta idioată, de-a merge să 
culeagă afine în puterea nopţii? 

— Păi, hm... ne-au zis c-au o lanternă şi... 

— A, taca-ti fleanca! Dar ia spune-mi, pentru ce-aveau nevoie 
de-un câine? Ca să vâneze afinele cu ajutorul lui? 

— Cred, doamnă... hm... 


— Ascultă, Tom Sawyer, ce minciună mesteci în gură ca să-ţi 
aduci şi tu contribuţia la tâmpenia asta? Hai, dă-i drumul! Dar te 
previn că n-o să cred o vorbă din ce-o să-mi spui. Tu şi Huck v- 
aţi vârât într-o istorie care nu vă priveşte, sunt sigură, fiindcă vă 
cunosc, pe amândoi vă cunosc. Hai, ia explică-mi cum devine 
cazul cu câinele ăla, cu afinele, cu lanterna şi cu celelalte dar 
să-mi vorbeşti drept, m-auzi? 

Tom spuse, cu un aer demn, deşi părea foarte jignit: 

— Îmi pare rău că vorbeşti aşa despre Huck, numai şi numai 
fiindc-a făcut o mică greşeală, pe care-o putea face oricine. 

Ce greşeală a făcut? 

— Păi, a zis afine în loc să zică mure. 

— Tom Sawyer, dacă mă mai scoţi din sărite, să ştii câ... 

— Tusa Sally, greşeşti fără să-ţi dai seama şi, fireşte, fără sa 
vrei. Dac-ai fi studiat cum se cuvine ştiinţele naturale, ai fi ştiut 
că în întreaga lume, afară de Arkansaw, oamenii obişnuiesc să 
vâneze murele cu un câine şi c-o lanternă... 

Dar tuşa Sally sări cu gura pe el şi-l îngropă sub un potop de 
vorbe. Era atât de furioasă, că vorbele i se amestecau tasnind 
ca o ploaie din gura ei. Dar Tom Sawyer tocmai asta voia: s-o 
lase să se înfierbânte şi să-şi verse naduful, căci după aia avea 
să ocolească subiectul, şi n-ar mai fi îngăduit nici altora să 
pomenească de el, într-atâta o enerva. Ei bine, chiar aşa s-a- 
ntâmplat. După ce bătrâna a amuţit şi s-a potolit, Tom i-a spus, 
cât se poate de calm: 

— Şi cu toate astea, tuşă Sally... 

— Gura! îl repezi ea. Nu mai vreau s-aud nimic despre asta! 

Aşadar scăpasem, şi nu mai trebuia să dăm socoteală despre 
întârzierea noastră. Tom lucrase frumos. 


CAPITOLUL VII 


Veghe nocturna 


BENNY părea cam mahmura si ofta din cand în cand, dar nu 
trecu mult si-ncepu sa ne-ntrebe despre Mary, despre Sid, si 
despre mătuşa lui Tom, Polly; atunci, tusa Sally se însenină la 
faţă şi, recăpătându-şi buna dispoziţie, luă parte la conversaţie, 
încât restul cinei se desfăşură în chip foarte plăcut. Bătrânul, 
însă, nu prea lua parte, era distrat şi nervos, şi ofta de zor: ţi se 
rupea inima văzându-l atât de trist, tulburat şi necăjit. 

Indata după cină, un negru batu în uşă şi-şi vari înăuntru 
capul; făcând mereu plecăciuni şi frământându-şi în mâini 
pălăria de paie, spuse că stăpânu-său Brace îşi aştepta la 
pârleaz fratele, care întârzia să vină la masă. N-ar dori dom’ 
Silas să-i spună unde era? 

Unchiul Silas îi răspunse, pe un ton intepat şi mânios 

— In viaţa mea nu-l mai auzisem vorbind aşa: 

— Da' ce sunt eu? Tutorele lui frate-său? 

După care se muie şi făcu o mutră de parcă i-ar fi părut rau că 
vorbise aşa, apoi adăugă, foarte blajin: 

— Dar te rog să nu-i spui asta, Billy. M-ai luat prin surprindere, 
iar eu nu prea mă simt bine de câtva timp, sunt nervos şi nu 
prea mai ştiu ce fac... Spune-i că nu-i aici. 

lar după ce negrul ieşi, unchiul Silas se ridică şi începu să 
umble de colo-ncoace, bodogănind şi trecându-şi mâinile prin 
păr. Te apuca jalea văzându-l. Tuşa Sally ne spuse în şoaptă să 
nu ne uităm la dânsul, l-ar fi stânjenit. Cică de când cu 
necazurile astea, bătrânul se zbuciuma şi-şi scormonea creierii 
şi nu prea mai ştia ce face din pricina atâtor gânduri. Ne mai 
zise că bătrânul umbla acum în somn mult mai mult decât 
altădată; uneori umbla prin toată casa, ba chiar şi pe-afară, iar 
dacă l-am fi prins umblând în somn, trebuia să-l lăsăm în pace, 
fără să-l tulburăm. Tuşa Sally socotea că asta nu-i făcea niciun 
rău, ba poate dimpotrivă. Bătrâna ne mai mărturisi că Benny era 


singura care-l mai putea ajuta acum: Benny părea să ştie cand 
anume să încerce să-l liniştească, şi când anume să-l lase 
singur. 

Unchiul Silas urmă să meargă de colo până colo, bodogănind, 
până ce începu să arate cam obosit. Atunci Benny se furişă 
lângă dânsul şi-şi strecură mâna într-a lui; cuprinzându-l cu 
cealaltă pe după mijloc, porni cu el prin încăpere. Bătrânul îi 
zambi şi, aplecându-se, o sărută. In curând se însenină la fata, 
iar Benny îl convinse să se retragă în odaia lui. Era o plăcere să-i 
priveşti, atâta se iubeau. 

Tuşa Sally îi dusese pe copii la culcare, aşa că, plictisindu-ne, 
eu şi Tom am ieşit afară şi ne-am aşezat la taclale pe un razor 
cu pepeni, luminat de razele lunii. Tom zicea că ar pune mâna-n 
foc că gâlceava începuse din vina lui Jubiter şi că dac-ar vedea 
că aşa stau lucrurile, s-ar sili din răsputeri să-l facă pe unchiul 
Silas să-l dea afară. 

Am stat aşa de vorbă vreo două ceasuri, duhănind şi 
îndopându-ne cu pepeni. Când ne-am întors în casă, era linişte 
şi întuneric, căci se culcaseră cu toţii. 

Tom, căruia nu-i scăpa niciodată nimic, băgă de seamă că 
salopeta aia de pânză verde nu mai era, deşi fusese acolo când 
iesisem noi afară. 

— Curios lucru - zise el. 

Apoi ne-am dus la culcare. 

O auzeam pe Benny foindu-se în odaia ei, care era alături de- 
a noastră, şi ne-am zis că o fi tare necajita din pricina lui taica- 
su şi de-aia nu poate să doarmă. Lasă că nici noi nu puteam 
dormi. Am rămas aşadar treji multă vreme, fumând şi 
sporovăind în şoaptă, dar eram foarte plictisiţi şi abatuti. Am 
vorbit din nou despre omor şi despre stafie, incit acum de-abia 
nu mai puteam dormi, de frică. 

Deodată, foarte târziu (ştiam că-i târziu după felul solemn 
cum răsuna orice zgomot), Tom îmi făcu semn să mă uit pe 
fereastră. M-am uitat şi-am văzut un om care se fâţâia prin 
ograda, ca şi cum n-ar fi ştiut ce vrea; nu prea-l vedeam desluşit 
din pricina întunericului. A pornit apoi spre parleaz, iar în clipa 
când trecea peste el, luna a ieşit din nori şi l-a luminat: era 


unchiul Silas, imbracat in salopeta aia verde cu pata alba si c-o 
sapă lungă pe umăr. 

— Umblă în somn —îmi şopti Tom. Tare-aş vrea să-l putem 
urmări ca să vedem unde se duce. Uite, a luat-o prin plantatia 
de tutun. Acum nu se mai vede. N-are odihnă, săracul! 

Am rămas mult în aşteptare, dar unchiul Silas nu s-a mai 
întors sau poate c-a luat-o pe partea ailaltă. Cât despre noi, am 
adormit franti de oboseală si am visat urât - un milion de vise 
urâte. Înainte de revărsatul zorilor, ne-am trezit auzind nişte 
trăsnete şi tunete înfricoşătoare: v în tul frângea copacii, iar 
ploaia cădea pieziş, curgând gârlă. 

— Ascultă, Huck - îmi zise Tom. Am să-ţi spun un lucru foarte 
ciudat. Până aseară, când am ieşit noi afară, familia nu ştia că 
Jake Dunlap a fost omorât. Indivizii ăia care i-au fugărit pe Hal 
Clayton şi pe Bud Dixon au să răspândească vestea curând, iar 
oamenii au să alerge din fermă-n fermă ca să fie ăi dintâi care s- 
o aducă la cunoştinţa vecinilor. Căci o veste mare ca asta nu se 
iveşte decât o dată la treizeci de ani! Huck, e foarte ciudat. Nu 
pricep nici să mă tai! 

Tom aştepta nerabdator să treacă ploaia, ca să putem ieşi 
afară şi s-auzim ce spune lumea. Dacă ne-ar fi vorbit careva 
despre omor, ne-am fi prefăcut că suntem mirati şi ingroziti. 

În clipa când ploaia a contenit, am zbughit-o pe uşă. Între 
timp se luminase de ziuă. Pe drum întâlneam ici-colo pe câte 
cineva şi ne opream ca să-i dăm binete, ba îi mai şi spuneam 
când anume am venit, şi cum i-am lăsat pe cei de-acasă, şi cat o 
să rămânem aici, dar, lucru ciudat, niciunul nu ne-a pomenit 
vreo vorbă în legătură cu omorul. Tom îmi zise că, dacă ne-am 
duce la sicomori, cu siguranţă că l-am găsi pe mortul ăla fără un 
suflet în preajmă. După părerea lui, oamenii îi fugăriseră pe 
tâlhari până-n inima pădurii, dar tâlharii îi atacaseră pe 
urmăritori şi poate că se omorâseră unii pe alţii, aşa că nu mai 
rămăsese niciunul în viaţă. 

Tot umblând aşa, am ajuns la crângul de sicomori. Am simţit 
că mă trec fiori reci şi n-am vrut să mai fac niciun pas, oricât ar 
fi stăruit Tom. El tinea mortis să vadă daca hoitul ala mai avea 
ghetele-n picioare. Se tari aşadar într-acolo, iar peste vreun 
minut se întoarse, atatat, cu nişte ochi cât cepele, şi-mi spuse: 


— Huck, s-a dus! 

— Nu se poate, Tom! l-am zis eu, uluit. 

— S-a dus, nu se mai vede nimeni. Pământul pare bătătorit 
puţin, dar dac-a fost cumva pe-acolo o vărsare de sânge, 
sângele a fost spălat de furtună şi a rămas doar noroi. 

În cele din urmă mi-am luat inima-n dinţi şi m-am dus şi cu să 
văd: într-adevăr, nici pomeneală de cadavru. 

— Drace! S-au dus diamantele! Am oftat eu. Nu crezi, Tom, că 
tâlharii s-or fi întors şi l-or fi carat cu ei? 

— S-ar părea că da. Dar unde l-or fi ascuns, ce crezi? 

— Nu ştiu - i-am răspuns eu scârbit. Şi nici nu-mi pasă. Au 
luat ghetele, iar mie numai de ghete-mi pasă. Dinspre partea 
mea, n-are decât, să putrezească în pădure, eu n-o să-l caut! 

Nici Tom nu părea să mai arate vreun interes pentru mortul 
ăla, deşi era curios să afle ce i s-o fi întâmplat. Îmi spuse însă că 
n-o să treacă mult şi-au să-l găsească fie câinii, fie oamenii. 

Ne-am întors acasă plictisiţi şi dezamagiti, parcă ne-ar fi tras 
cineva pe sfoară. În viaţa mea n-avusesem atâta pică pe-un 
cadavru. 


CAPITOLUL VIII 


De vorba cu strigoii 


NE-AM LUAT MICUL DEJUN într-o atmosferă nu prea veselă. 
Tuşa Sally, obosită şi îmbătrânită, îi lăsa pe copii să se 
ciondaneasca şi să-şi arate unul altuia colții, părând să nu bage 
de seamă ce se petrece-n jur, ceea ce nu i se-ntâmpla de obicei. 
Eu şi Tom aveam la ce ne gândi, în vreme ce mâncam în tăcere; 
Benny arăta nedormită şi ori de câte ori îşi ridica puţin capul, ca 
să-l privească pe taică-su, vedeai lacrimi în ochii ei. Cât despre 
bătrân, mâncarea i se răcea în farfurie, dar el n-avea habar, 
fiind mereu cufundat în gânduri. 

Nu peste multă vreme, negrul ăla îşi vari din nou capul pe usa 
şi spuse că domnul Brace îşi cam pierduse răbdarea să-l tot 
aştepte pe domnul Jubiter, care încă nu se-ntorsese acasă. 

— N-ati dori, dom’ Silas, sa... 

Ajuns aici, negrul amuti, caci unchiul Silas se ridica tremurand 
tot si se rezema cu mainile de masa. Cu ochii tinta la negru, 
gâfâia si inghitea în sec, ducându-şi din cand in cand mana la 
gat. 

— Ce... ce... ce-si inchipuie dumnealui? rosti el in cele din 
urmă. Spune-i că... spune-i ca... Dar se prabusi fără vlagă pe 
scaun şi adăugă cu glas stins: Pleacă! Pleacă! 

Negrul ieşi speriat, iar noi toţi ne-am simţit... — nu mai ştiu 
cum ne-am simţit, dar era groaznic să-l vezi pe bătrân gâfâind 
aşa, cu ochii holbati, ca un om gata să-şi dea duhul. 
Încremenisem cu toţii. Doar Benny, cu obrajii şiroind de lacrimi, 
veni pe tăcute lângă el si, proptindu-i capul încărunţit de umărul 
ei, începu să i-l dezmierde, apoi ne făcu semn să ieşim. Aşa am 
şi făcut, în tăcere, ca şi cum am fi ieşit din odaia unui mort. 

Am pornit cu Tom spre pădure. Ne gândeam ce deosebire era 
faţă de vara trecută, când venisem aici: pe atunci era veselie şi 
pace în jur, unchiul Silas era respectat de toţi, şi era bine dispus, 


si copilaros, si blajin. Pe cand acum, parca-si pierduse mintile, 
Sau nu lipsea mult sa si le piarda. 

Între timp, se făcuse frumos si soarele strălucea. Cu cât 
înaintam peste dealuri spre câmpie, cu atât mai frumoşi eram 
copacii şi florile, şi cu atât mai ciudat şi mai nedrept ni se părea 
faptul că într-o astfel de lume se puteau întâmpla asemenea 
lucruri. Deodată am simţit că mi se taie răsuflarea şi l-am 
apucat pe Tom de braţ, ea să nu cad, căci mi se muiaseră 
picioarele. 

— Uite-o! l-am zis. 

Ne-am tras din nou îndărătul unui tufiş. 

— Sst! îmi şopti Tom, tremurând tot. Nu face gălăgie! 

Dar era ca şi cum ne-am fi ascuns după deget. Am încercat 
să-l conving pe Tom să ieşim de-acolo, dar n-a vrut cu niciun 
chip, iar singur nu îndrăzneam să ies. Tom zicea că s-ar putea să 
nu mai avem altă dată ocazia de-a vedea o stafie, şi că el, unul, 
o să se uite la asta chiar de-ar fi să plătească cu viaţa. Aşa că 
m-am uitat şi eu, deşi mă treceau fiori. Tom tinea mortis să 
vorbească, în şoaptă, ce-i drept: 

— Bietul Jakey, are toate toalele pe el, întocmai cum ne 
spusese. Acum îi poţi vedea părul, de care nu eram siguri. Nu 
mai e aşa de lung - şi l-a tuns scurt, întocmai cum ne spusese. 
Zău, Huck, în viaţa mea n-am văzut persoană s-arate mai 
natural decât stafia asta! 

— Nici eu. Aş recunoaşte-o oriunde. 

— Şi eu. Seamănă leit cu Jake înainte să moară. 

După ce se mai uită niţel, Tom îmi spuse: 

— Huck, stafia asta are totuşi ceva ciudat, nu găseşti? N-ar 
trebui să umble aşa ziua-n amiaza mare. 

— Aşa e, Tom, nici eu n-am mai auzit ca stafiile să umble ziua. 

— Bineînţeles! Ele nu ies decât noaptea, după orele douășpe. 
Stafia asta are ceva ciudat, ascultă-mă pe mine! Cred că n-are 
dreptul să umble ziua. Dar ce natural arată! Jake avea de gând 
s-o facă pe surdo-mutul, pentru ca vecinii să nu-i recunoască 
vocea. Ce-ar fi să strigăm la el, ca să vedem ce face? 

— Taci, Tom, nu vorbi aşa! Dac-ai striga, aş muri de frică. 

— Fii pe pace, n-o să strig. Uite, Huck, acum se scarpină-n 
creştet, vezi? 


— Ei, si ce-i cu asta? 


— Păi, ce rost are să se scarpine? Doar n-are ce să-l gâdile. 
Capul stafiei e făcut din ceaţă sau din ceva asemănător, şi n-are 
cum să-l mănânce. Orice zevzec ştie asta. 

— Atunci, dacă nu-l mănâncă, de ce naiba se scarpină? Crezi 
că-i doar o obisnuinta? 

— Da' de unde! Nu-mi place de loc felul cum se poartă stafia 
asta. Am impresia că nu-i o stafie adevărată, ba chiar sunt sigur, 
Huck, pentru că dac-ar fi... 

— Ce-ti mai trece prin cap? 

— Pai, prin stafia asta nu poti vedea tufisurile! 

— Da, Tom, asa el Ai perfecta dreptate. Incep sa cred... 

— Uite, Huck, acum mesteca o foaie de tutun! Dumnezeule, 
stafiile nu mestecă tutun, nici n-au cu ce sa mestece! Ascultă, 
Huck! 

— Ascult. 

— Nu-i de loc stafie. E chiar Jake Dunlap! 

— Pe dracul! 

— Huck Finn, am găsit noi vreun cadavru printre sicomori? 

— Nu. 

— Şi nu-i mirare, căci n-a fost niciun cadavru pe-aici. 

— Bine, Tom, dar ştii bine c-am auzit... 

— Da, am auzit, am auzit nişte strigăte, dar dovedeşte asta, 
oare, c-a fost omorât cineva? Sigur că nu. Şi-am văzut patru 
oameni alergând, pe urmă l-am văzut pe ăsta ieşind din tufis si 
l-am luat drept stafie. Dar nu era mai stafie decât tine! Era chiar 
Jake Dunlap, şi este şi-acum. S-a tuns scurt şi se dă drept străin, 
întocmai cum ne spusese. Stafie, zici? Păi, e solid ca o nucă! 

Abia atunci am priceput că ne cam lăsasem amagiti, Şi m-am 
bucurat că Jake nu fusese omorât. Tom era şi el foarte bucuros, 
şi ne-ntrebam amândoi dacă lui Jake i-ar conveni sau nu să ne 
facem că nu-l cunoaştem. Tom zicea că al mai bine ar fi sa ne 
ducem să-l întrebăm. Şi chiar porni spre Jake, dar eu am rămas 
ceva mai în urmă, gândindu-mă că, poate, totuşi, era o stafie. 
Când ajunse lângă Jake, Tom îi vorbi astfel: 

— Eu şi Huck suntem foarte bucuroşi sa te revedem si nu 
trebuie să te temi c-o să te dăm în vileag. lar dacă socoti că ar fi 


mai sigur pentru matale daca ne-am preface ca nu te 
cunoaştem, spune-ne, şi-o să vezi ca te poţi bizui pe noi. Mai 
degrabă ne-am tăia mâinile, decât să te vârâm în vreun bucluc. 

La început, Jake se arătă mirat să ne vadă acolo, şi nu prea 
încântat. Dar, auzindu-l pe Tom, se însenină la faţă, iar la urmă 
zâmbi şi, scuturând din cap de câteva ori, începu să dea din 
mâini şi să gâgâie ca un surdo-mut. Tocmai atunci i-am zărit 
apropiindu-se pe câţiva din neamul lui Steve Nickerson, care 
locuia în cealaltă margine a câmpului. 

— Faci grozav pe surdo-mutul —îi spuse Tom lui Jake. Ai 
dreptate, prefă-te şi faţă de noi, la fel ca şi faţă de ceilalţi. Asta 
o să te-ajute să te-antrenezi şi să eviti greşelile. O să ne ţinem 
departe de matale şi-o să ne prefacem că nu te cunoaştem, dar 
dacă socoti că-ţi putem da vreo mână de ajutor, dă-ne de veste. 

Am pornit la drum, iar când am trecut pe lângă Nickerson-i, ei 
ne-au întrebat, fireşte, cine-i străinul acela, de unde venea şi 
cum îl chema, şi din ce congregatie făcea parte - Baptista sau 
Metodistă? — şi din ce partid politic - Whig sau Democrat?? — şi 
cât avea de gând să rămână pe-aici, şi alte asemenea întrebări 
pe care obişnuiesc să le pună în legătură c-un străin oamenii, ba 
chiar şi animalele. Dar Tom le-a răspuns că n-a putut pricepe 
nimic din semnele surdo-mutului ăluia. Nickerson-ii şi-au văzut 
de drum, iar noi i-am urmărit din ochi, fiindcă eram tare 
îngrijoraţi din pricina lui Jake. Tom zicea că o să-i trebuiască 
multe zile ca să intre în pielea unui surdo-mut, fără să-l ia gura 
pe dinainte. După ce-am privit destul ca să ne dăm seama că 
Jake se descurcă binişor cu semnele lui, am pornit mai departe, 
cu gândul s-ajungem la scoala în momentul recreatiei. Aveam 
de mers vreo trei mile pân-acolo. 

Faptul că Jake nu ne vorbise despre gâlceava din crângul de 
sicomori şi despre felul cum fusese cât pe ce să fie omorât, mă 
dezamăgise rău de tot. Şi pe Tom tot aşa, dar el zicea că şi noi 
dac-am fi fost în situaţia lui Jake, am fi tăcut chitic, de teamă să 
nu patim ceva. 

Băieţii şi fetele se aratara foarte bucuroşi de revedere, şi ne- 
am distrat grozav împreună, cât a ţinut recreatia. In drum spre 
şcoală, băieţii Henderson îl întâlniseră pe surdo-mut şi le 

povestisera apoi celorlalti baieti, asa ca toti vorbeau acuma 
numai despre asta şi abia aşteptau ocazia să-l vadă, fiindcă în 
viaţa lor nu văzuseră un surdo-mut. 

Tom îmi mărturisi că-i vine-al naibii de greu să-şi ţină gura: 
dac-am fi spus acum tot ce ştiam, am fi ajuns nişte eroi. Dar la 
urma urmei era şi mai eroic să tăcem; nici doi băieţi dintr-un 
milion nu erau în stare de-aşa ceva. Şi cred că Tom Sawyer avea 
dreptate, ca de obicei. 


CAPITOLUL IX 


În căutarea lui Jubiter Dunlap 


ÎN URMĂTOARELE DOUĂ-TREI ZILE, mutul ajunse foarte 
popular. Tot umblând prin vecini, le căzu cu tronc - oamenii 
erau mândri ca au în mijlocul lor o asemenea curiozitate. || 
pofteau la micul dejun, şi la prânz, şi la cină, îl îndopau cu 
friptură de porc şi cu mămăligă, şi nu se mai săturau să-l 
privească: ar fi vrut să ştie mai multe despre străinul ăsta atât 
de romantic! Nu-i înţelegea nimeni semnele, şi probabil că nici 
el nu le pricepea; în schimb, sunetele pe care le scotea clin gât îi 
încântau pe toţi. Jake umbla c-o bucată de ardezie şi-un condei, 
iar oamenii scriau întrebări, la care el răspundea tot în scris, 
numai că nimeni nu-i putea desluşi scrisul, în afară de Brace 
Dunlap. Brace zicea că nici el nu-l desluşea prea bine, dar 
izbutea de obicei să vadă despre ce-i vorba. Mutul pretindea, 
pare-se, că vine de foarte departe, dintr-un loc unde fusese 
bogat, până ce-l jefuiseră nişte pungaşi în care avusese 
încredere, iar acum era sărac lipit şi nu mai avea din ce trăi. 

Toţi vecinii îl lăudau pe Brace Dunlap că se purta atât de bine 
cu străinul acela; îi dăduse o colibă de scânduri şi le poruncise 
negrilor să aibă grijă de el şi să-i dea de mâncare după pofta 
inimii. 

Mutul venea şi-n casa noastră, pentru că unchiul Silas era aşa 
de necăjit de la o vreme, încât orice alt om necăjit îi bucura 
ochii. Eu şi Tom ne prefăceam că nu-l cunoşteam de mai înainte, 
iar el, tot aşa, se făcea că nu ne cunoaşte. Familia vorbea de 
faţă cu Jake de parcă n-ar fi fost acolo, dar noi socoteam că nu-i 
strica s-asculte tot ce se vorbea. De obicei nu arăta niciun 
interes, dar se-ntâmpla uneori să arate. 

Trecură aşa două-trei zile, în care timp lumea începu să fie 
neliniştită din cauza lui Jubiter Dunlap. Toţi se întrebau ce se- 
ntâmplase cu el. Nimeni n-avea nicio idee. Scuturau din cap şi 


ziceau că-i foarte ciudat. Mai trecu o zi, şi încă una, apoi începu 
să umble zvonul că Jubiter fusese omorât. Se-ntelege că vestea 
asta a făcut o vâlvă grozavă! Să-i fi auzit cum le turuiau gurile! 
Sâmbătă, două-trei cete merseră în pădure ca să-i caute 
rămăşiţele. Eu şi Tom le-am dat o mână de ajutor, şi-am 
petrecut de minune. Tom era atât de atatat, că nu mai putea 
nici să mănânce, nici să doarmă. Zicea că dac-am găsi cadavrul, 
am deveni mai celebri decât dacă ne-am îneca. 

Ceilalţi obosiră şi se lăsară păgubaşi, dar Tom Sawyer, nu - nu 
era genul lui! Sâmbătă noaptea nu dormi mai de loc, încercând 
să ticluiască un plan, iar către ziuă planul era gata. Tom mă 
dădu jos din pat şi-mi spuse tulburat din cale-afară: 

— Repede, Huck, pune-ti toalele pe tine! Am găsit! Luam un 
caine de vanatoare! 

Peste două minute alergam pe malul râului, spre satul 
cufundat încă în beznă. Moş Jeff Hooker avea un câine de 
vânătoare, iar Tom voia să i-l ceară cu împrumut. 

— Bine, Tom, dar urmele-s cam învechite acum - i-am zis eu. 
Şi-apoi, nu uita c-a plouat! 

— N-are a face, Huck. Dacă hoitu-i ascuns pe undeva în 
pădure, câinele o să-l găsească negresit. Daca a fost omorât, nu 
se poate să fi fost îngropat prea adânc, iar câinele o să-l 
adulmece la sigur dac-o să treacă pe-acolo. Huck, o să fim 
celebri, zău aşa! 

Luase foc, nu alta, iar când lua el foc, se aprindea în 
întregime. În două minute, dezlegase toată taina, iar acum nu se 
mulțumea să găsească doar cadavrul, ci voia să pornească şi pe 
urmele ucigaşului şi să-l fugărească până când... 

— Bine - i-am zis - întâi să găsim cadavrul. Cred că asta 
ajunge pentru azi. De fapt, nici nu ştim să fie vreun cadavru sau 
să fi fost omorât careva. Dobitocul ăla s-o fi dus cine ştie unde, 
şi poate că n-a fost omorât câtuşi de puţin. 

— Ascultă, Huck Finn —mă repezi Torn, enervat la culme. În 
viaţa mea n-am pomenit om ca tine, să vrea să strice totul! 
Când tu nu esti în stare să vezi nimic promiţător în ceva, nu-l 
laşi nici pe altul să vadă. La ce-ţi foloseşte să torni apă rece 
peste cadavrul ăla şi să scorneşti teoria asta egoistă, că n-a 
avut loc niciun omor? Nu-ţi foloseşte la nimic. Ku pricep cum de 


te poţi purta astfel. Eu nu m-aş purta aşa cu tine, ştii bine asta. 
Poftim, ni se iveşte un prilej grozav de-a ne cuceri faima, iar tu... 

— Bine, bine, dă-i înainte! i-am zis. Îmi pare rău, şi-mi iau 
vorba-napoi» N-am spus nimic. Hotărăşte cum vrei tu. Pentru 
mine, mortul ăla nu înseamnă nimic. Dac-a fost omorât, îmi pare 
la fel de bine ca şi ţie. lar dacă... 

— N-am zis că-mi pare bine, am zis doar... 

— Atunci, îmi pare la fel de rău ca şi ţie. Oricum doreşti, aşa 
să fie. 

— Nu-i niciun oricum, Huck Finn. Ti-am zis eu aşa ceva? Cat 
despre... 

Uitându-şi vorba, începu sa umble de colo până colo, muncit 
de gânduri. Nu peste multă vreme îmi spuse, atatat: 

— Ascultă, Huck, dac-o să găsim cadavrul după ce toţi ceilalţi 
au încetat să-l mai caute, şi dac-o să pornim apoi pe urmele 
ucigaşului, o să fie ceva nemaipomenit. O să fie o onoare nu 
numai pentru noi, ci şi pentru unchiul Silas. O să-l pună iar pe 
picioare, ai să vezi. 

Dar când am intrat în covălia lui Jeff Hooker şi i-am spus ce 
vrem, bătrânul turnă apă rece pe toată povestea asta: 

— Puteţi lua câinele, dar n-o să găsiţi niciun cadavru, fiindcă 
nu-i niciunul de găsit. Oamenii au încetat să caute pe bună 
dreptate. Şi-au dat seama că nu-i niciun cadavru. Şi-o să vă 
spun de ce. Pentru ce omoară cineva un om, Tom Sawyer? 
Răspunde-mi la întrebarea asta. 

— Păi, hm... 

— Răspunde-mi! Doar nu eşti prost. De ce se omoară 
oamenii? 

— Păi, câteodată din răzbunare, şi... 

— Stai puţin. Nu te grăbi. Răzbunare zici? Aşa e. Dar a avut 
cineva ceva contra neisprăvitului ăluia? Cine crezi c-ar fi putut 
să Vrea să-l omoare pe... pe iepurele ăla?! 

Tom rămăsese cu gura căscată. Nu-i trecuse, cred, prin cap 
că trebuie să ai un motiv ca să omori pe cineva, iar acum îşi 
dădea seama că nimeni nu putea să aibă ceva contra unui 
mielusel ca Jubiter Dunlap. 

Fierarul spuse dupa un timp: 


— Chestia cu răzbunarea nu tine, precum vezi. Atunci ce 
urmează? Jaful? Asta trebuie să fi fost, Tom! Da, cred că de data 
asta am nimerit-o. Vreun individ i-o fi jinduit oala de noapte, aşa 
că... 

Şi fierarul pufni în râs şi râse până nu mai putu, iar Tom părea 
atât de abătut şi de plouat, încât am ştiut că i-e ruşine că 
venise. Dar mos Hooker nu-l cruta de Joc. Incepu să înşire toate 
motivele pentru care un om ar fi fost în stare să ucidă pe cineva, 
deşi până şi-un prost putea să-şi dea seama că niciunul din 
motivele alea nu se potrivea în cazul de faţă; şi râdea de se 
prăpădea de toată povestea asta şi de ăi de porniseră în 
căutarea cadavrului. 

— Dac-ar fi avut un pic de minte, şi-ar fi dat seama ca lenesul 
ăla a şters-o fiindcă voia să răsufle niţel după atâta muncă... O 
să se-ntoarcă peste vreo două săptămâni, şi-atunci cum o să vă 
simtiti voi, băieţi? Dar luaţi câinele, poftim, duceti-va şi cautati-i 
rămăşiţele. Zău, Tom, ia-l! 

Şi moş Hooker izbucni iar într-un hohot de râs. Tom, însă, nu 
mai putea da înapoi, aşa că-i spuse: 

— Bine, dezleaga-l. 

Fierarul îl dezlegă, iar noi pornirăm spre casă, lăsându-l pe 
bătrân să se tăvălească de râs. 

Era un câine foarte drăguţ. Câinii de vânătoare n-au pereche 
de prietenoşi ce sunt, iar ăsta ne şi cunoştea şi ne plăcea. Se 
zbenguia şi alerga în jurul nostru, bucuros că-i slobod şi-n 
vacanţă. Dar Tom era atât de absorbit de gânduri, că nici nu se 
uita la el; zicea c-ar fi fost mai bine să fi chibzuit temeinic 
înainte de-a face un asemenea pas prostesc. Acum, moş Jeff 
Hooker o să le povestească la toţi, şi oamenii au să 
trăncănească. 

Ne-am întors acasă pe nişte ulite lăturalnice, mergând tacuti 
şi abatuti. Când am trecut pe la marginea plantatiei de tutun, 
câinele a-nceput să urle şi ne-am dus să vedem ce-i: câinele 
scormonea de zor pământul şi din când în când îşi lăsa capul 
într-o parte şi scheuna. 

Am zărit un fel de groapă dreptunghiulară: din pricina ploii, 
pământul se lăsase, dezvăluind forma gropii. In clipa când am 
ajuns acolo, ne-am uitat unul la altul, fără să scoatem o vorbă. 


După ce scormoni putin, câinele apucă un obiect şi-l scoase 
afară: era un braţ şi o mânecă. 

Uite, Huck! strigă Tom. S-a găsit! 

Ingrozit, am rupt-o la fugă spre drum şi am chemat pe primii 
oameni pe care i-am zărit. Luând o sapă din coşarul de vite, 
oamenii dezgropară cadavrul. Toţi erau atatati la culme. Fata 
cadavrului era de nerecunoscut, dar nici nu aveai nevoie s-o 
recunoşti. 

— Bietul Jubiter! Sunt straiele lui! Strigau oamenii. 

Câţiva alergară să răspândească vestea şi să-i ceară 
judecătorului de pace să ordone o anchetă, iar eu şi Tom am dat 
fuga acasă. Tom abia mai răsufla când am intrat în casă, unde i- 
am găsit pe unchiul Silas, pe tuşa Sally şi pe Benny. Tom le 
spuse, pe nerasuflate: 

— Eu şi Huck am găsit singuri cadavrul lui Jubiter Dunlap, cu 
ajutorul unui câine de vânătoare, după ce toţi ceilalţi se lăsaseră 
păgubaşi. Dacă n-am fi fost noi, nu l-ar mai fi găsit nimeni. 
Jubiter a fost omorât c-un ciomag sau cu ceva asemănător. lar 
eu mă duc să-l caut pe ucigaş şi pun ramasag c-o să-l găsesc! 

Tuşa Sally şi Benny se ridicară, palide şi uimite, dar unchiul 
Silas se prabusi pe podea, baiguind: 

— Dumnezeule, l-au găsit! Acum, ce ma fac? 


CAPITOLUL X 


Arestarea unchiului Silas 


VORBELE ASTEA ÎNGROZITOARE ne inghetara sângele în vine. 
Vreo jumătate de minut n-am putut să mişcăm niciun deget. Pe 
urmă ne-am venit în fire puţin şi l-am ridicat pe bătrân şi l-am 
aşezat la loc în jilt, iar Benny l-a mangaiat, l-a pupat şi a-ncercat 
să-l ogoiască. Tuşa Sally la fel. Dar amândouă erau aşa de 
speriate şi de dărâmate, sărmanele, că nu mai ştiau ce fac. Cât 
despre Tom, era îngrozit de gândul că-l vârâse, poate, pe 
unchiu-său într-un bucluc de o mie de ori mai mare, cu ambiția 
lui de-a găsi cadavrul, în loc să se lase pagubas la fel ca ailalti. 
Işi reveni însă curând şi spuse: 

— Nene Silas, nu mai vorbi aşa! E primejdios, şi nici nu-i 
adevărat, zau! 

Tuşa Sally şi Benny se bucurară auzindu-l, dar bătrânul 
scutură din cap deznădăjduit şi amărât şi-i răspunse, cu lacrimi 
în ochi: 

— Nu, eu am făcut-o! Eu l-am omorât pe bietul Jubiter! 

Era groaznic să-l auzi vorbind astfel. Bătrânul ne spuse apoi 
că omorul s-a întâmplat în ziua sosirii mele şi-a lui Tom - cam pe 
la asfintit. Cică Jubiter îl bârâise la cap şi-l enervase, până cand 
îşi ieşise din minţi şi apucase un bat cu care-l lovise în scafarlie, 
iar Jubiter căzuse lat. După aia, bătrânului i se făcuse frică şi-i 
păruse rău; îngenunchind, îşi îndreptase privirea spre Jubiter şi-l 
implorase să-i vorbească şi să-i spună că nu-i mort. Până la 
urmă, Jubiter îşi venise în fire, dar văzând cine-i ţinea capul, 
sărise ca ars şi-o zbughise peste gard spre pădure, aşa că 
unchiul Silas spera că nu era grav rănit. 

— Dar - continuă bătrânul - poate că numai frica i-a dat 
puterea să fugă, o putere trecătoare, iar curând după aceea s-o 
fi prăbuşit undeva în pădure şi-o fi murit, neavând pe nimeni în 
preajmă ca să-l ajute. 


Bătrânul începu să boceasca şi să se căineze, spunând că-i un 
ucigaş, crestat cu semnul lui Cain, că-şi făcuse de ruşine familia 
şi ca avea să fie descoperit şi spânzurat. 

— Nu, n-o să fii descoperit, căci nu dumneata l-ai omorât! 
protestă Tom. O singură lovitură nu l-a putut dobori. Altcineva e 
ucigaşul. 

— Ba nu, chiar eu sunt, nimeni altcineva. Cine altul avea ceva 
contra lui? Cine altul putea să aibă ceva contra lui? 

Şi unchiul Silas ne privi de parc-ar fi sperat ca vreunul dintre 
noi să pomenească numele cuiva care-ar fi avut ceva contra 
acelui neisprăvit. Dar degeaba, n-aveam cum să-l contrazicem, 
aşa că unchiul Silas se intuneca din nou la fata - de cand sunt n- 
am văzut mutră mai nefericită şi mai vrednică de plâns ca a lui. 
Deodată, lui Tom îi veni o idee: 

— Stai niţel! Cineva l-a îngropat! Dar cine?... 

Se opri, însă, numaidecat. Şi ştiam de ce. Inghetasem la auzul 
vorbelor lui, pentru că-mi aminteam că-l văzusem pe unchiul 
Silas în noaptea aceea umblând c-o lopată pe umăr. Şi mai 
ştiam că şi Benny îl văzuse, pentru că pomenise despre asta o 
dată. Acum, Tom schimbă rapid vorba şi-l rugă pe unchiul Silas 
sa tacă. Noi ceilalţi, tot aşa, i-am zis că trebuie să tacă şi că n- 
are rost să se denunțe singur: dac-o să tacă, nimeni n-o să afle 
vreodată, pe când dac-o să se afle, toată familia o să moară de 
inimă rea. Până la urmă, unchiul Silas ne făgădui c-o să-şi ţină 
gura. Am răsuflat usurati şi am încercat să-l îmbărbătăm pe 
bătrân. l-am spus că n-are de făcut decât un lucru - să tacă, 
pentru că n-o să treacă mult şi oamenilor o să le iasă din cap 
toată povestea. l-am mai zis că nimeni n-ar putea vreodată să-l 
banuiasca pe unchiul Silas, nici măcar în vis, căci era un om atât 
de bun şi inimos din fire. 

— Păi, gândește-te o clipă, nene Silas! adăugă Tom, cu 
însufleţire. Eşti predicator de-atatia ani de zile, fără să fii plătit, 
iti slujesti de-atatia ani de zile semenii, în fel si chip, şi fără să fii 
plătit, eşti iubit de toţi şi respectat, ca un om paşnic care şi-a 
văzut întotdeauna de treabă şi care nu s-ar fi atins niciodată de 
cineva. Cine sa te banuiasca pe matale? Păi, n-ar fi cu putinţă 
nici cât... 


— În numele legii din statul Arkansaw, te arestez pentru 
uciderea lui Jubiter Dunlap! strigă din pragul uşii şeriful. 

A fost ceva îngrozitor. Tuşa Sally şi Benny se repeziră la 
unchiul Silas, tipand şi plângând, i se agăţară de gât şi incepura 
să-l pupe. Tuşa Sally îi zise şerifului să plece, că ea nu-i dă voie 
să-l aresteze. Veniră buluc şi negrii, şi-ncepură să bocească în 
prag. Cât despre mine, n-am mai putut să rabd, simţeam că mi 
se frânge inima, aşa c-am ieşit. 

Oamenii şerifului îl duseră la puscaria din sat, unde-am mers 
cu toţii, ca să ne luăm rămas bun. Tom se simţea straşnic. 

— O să petrecem de minune - îmi spuse el. Într-o noapte 
întunecoasă, o să-l scoatem de-aici înfruntând o mulţime de 
primejdii. Da, Huck, şi toată lumea o să vorbească despre noi, şi 
o să fim celebri. 

Dar bătrânul îi spulberă planul chiar în clipa când Tom i-l 
împărtăşi. 

— Nu! protestă el. E de datoria mea să primesc orice 
pedeapsă îmi va da legea, şi voi rămâne în puşcărie până la 
urmă, chiar de-ar fi să zac într-o carceră. 

Tom plecă de-acolo cam dezamăgit. 

Se simţea, însă, dator să-l slobozească pe unchiul Silas, aşa 
că-i spuse mătuşii Sally să nu se necajeasca, fiindcă el n-o să 
aibă odihnă până n-o să-l scoată din puşcărie pe unchiul Silas, 
dovedindu-i nevinovăția. Tusa Sally îi mulţumi din inimă şi-i zise 
că-i convinsă că-şi va da toată osteneala. Apoi ne rugă s-o 
ajutăm pe Benny să îngrijească de casă şi de copii. După aia ne- 
am luat rămas bun de la tuşa Sally, cu lacrimi în ochi, şi ne-am 
întors la fermă, lăsând-o pe bătrână să stea cu nevasta 
directorului închisorii, până-n octombrie, adică vreme de-o lună, 
până la începerea procesului. 


CAPITOLUL XI 
Tom Sawyer ii descopera pe ucigasi 


A FOST O LUNA GREA pentru noi toţi. Sărmana Benny se 
străduia din răsputeri să facă faţă, iar eu şi Tom încercam să 
înveselim atmosfera din casă, dar nu prea izbuteam. Acelaşi 
lucru se petrecea şi la închisoare. Ne duceam zilnic să-i vedem 
pe bătrâni dar era groaznic, fiindcă unchiul Silas nu prea 
dormea, iar când dormea umbla în somn, aşa că ajunsese într- 
un hal fără hal. Se scrântise de-a binelea la cap, săracul, şi ne 
temeam că supărarea o să-l doboare. Ori de câte ori căutam să-i 
descretim fruntea, scutura din cap şi zicea ca dac-am şti noi ce- 
nseamnă să porţi pe suflet povara unei crime, n-am mai vorbi 
aşa. Eu, Tom şi toţi ceilalţi îi repetam într-una că nu fusese o 
crimă, ci doar o moarte întâmplătoare, dar el nu şi nu, cică 
fusese o crimă. Pe măsură ce se apropia procesul, bătrânul 
spunea tot mai des că încercase să-l omoare pe Jubiter. Din 
pricina asta, lucrurile păreau de-o sută de ori mai îngrozitoare. 
Tuşa Sally şi Benny erau la pământ. Unchiul Silas ne făgădui 
totuşi să nu pomenească nimic despre omor de faţă cu alţii. 
Măcar atâta mulţumire aveam. 

Tom Sawyer îşi scormonea creierii ca să ticluiască un plan 
pentru salvarea unchiului Silas; de multe ori m-a ţinut treaz 
toată noaptea cu ideile lui, dar nu părea să nimerească una ca 
lumea. Cât despre mine, socoteam c-ar fi fost mai bine să ne 
lăsăm păgubaşi, fiindcă nu vedeam nicio ieşire; el, însă, nu voia 
cu niciun chip. Urmă, aşadar, să facă planuri şi să-şi 
scormonească creierii. 

In sfârşit începu şi procesul, pe la mijlocul lui octombrie. Eram 
cu toţii în sală, care era ticsită, fireşte. Bietul moş Silas părea 
mai mult mort decât viu, atât era de sfrijit şi de abătut. Privind 
în gol, stătea între Benny şi tuşa Sally, care aveau amândouă 
văluri pe feţe, ca să-şi ascundă tulburarea. Tom se aşezase 
lângă avocatul nostru şi-şi vâra, desigur, nasul în toate. Avocatul 


şi judecătorul nu păreau sa aibă nimic împotrivă. Au fost 
momente când Tom făcea aproape toată treaba avocatului, 
ceea ce nu era rău, fiindcă avocatul ăla era un biet notăraş de 
tara, care n-avea habar de nimic. 

După ce juratii depuseră jurământul, procurorul se ridică şi- 
ncepu să tune şi să fulgere contra bătrânului, rostind un discurs 
năprasnic, care-l făcu pe bătrân să geamă, iar pe tuşa Sally şi 
pe Benny să plângă. Felul în care vorbi despre omor ne lăsă cu 
gura căscată - într-atât se deosebea de ceea ce ne povestise 
nouă bătrânul. Procurorul zicea că va dovedi că unchiul Silas a 
fost văzut de doi martori în clipa când l-a omorât pe Jubiter 
Dunlap, şi că l-a omorât cu bună ştiinţă, fiindc-a zis că-l omoară, 
chiar în clipa când îl pocnea cu ciomagul. Cică martorii ăia l-au 
văzut cum îl ascundea într-un tufiş pe Jubiter, care era mort de-a 
binelea. lar unchiul Silas s-a întors ceva mai târziu şi l-a târât pe 
Jubiter pe plantatia de tutun - alti doi martori îl văzuseră făcând 
asta. In aceeaşi noapte, un om îl văzuse pe unchiul Silas 
îngropându-l pe mort. 

Auzindu-l pe procuror, mi-am zis că sărmanul moş Silas 
mintise pentru că-şi făcuse socoteala că nu-l văzuse nimeni, şi 
pentru că nu voise să zdrobească inimile lui Benny şi tuşei Sally. 
Tot aşa aş fi minţit si eu, şi oricare om cu suflet, ca să le crute 
de-o pacoste şi de-o ocară de care nu erau câtuşi de puţin 
vinovate. 

Avocatul nostru arăta cam plouat. Şi chiar Tom rămase 
buimac vreo câteva clipe, după care îşi reveni şi-şi luă un aer 
nepăsător, dar eu ştiam că-i tulburat. Cat despre oamenii din 
sală, păreau de-a dreptul zguduiti! 

După ce procurorul încetă să le spună juratilor ce anume o să 
le dovedească, se aşeză şi începu să-i cheme pe martori. 

Chemă mai întâi vreo câţiva ca s-arate că unchiul Silas şi 
răposatul nu se aveau de loc bine. Martorii spuseră că-l auziseră 
de multe ori pe unchiul Silas ameninţându-l pe răposat, si că 
lucrurile se înrăutăţiseră în ultima vreme, încât răposatul 
ajunsese să se teamă pentru viaţa lui, şi le mărturisise la vreo 
doi-trei dintre ei că era încredinţat că într-o bună zi bătrânul o 
să-l omoare. 


Tom şi avocatul nostru le puseră martorilor câteva întrebări, 
dar degeaba: ăia nu-şi luară înapoi vorbele. 

Pe urmă fu chemat la bară Lem Beebe, şi mi-am adus aminte 
atunci cum îi auzisem pe Lem şi Jim Lane vorbind despre-un 
câine pe care voiau să-l împrumute de la Jubiter Dunlap. lar 
chestia asta mi-a amintit de afine şi de lanternă, care mi-au 
amintit de Bill şi de Jack Withers, şi de discuţia lor despre un 
negru care furase porumb din lanul unchiului Silas. lar asta mi-a 
adus aminte de stafia pe care-o zărisem îndată după aceea, şi 
de care ne speriasem aşa de tare. lată că stafia era în sală 
acum, şi încă la loc de cinste: fiind străin şi surdo-mut, îi 
dăduseră un scaun, pe care şedea comod, picior peste picior, în 
vreme ce ăilalţi stăteau înghesuiți şi abia puteau să rasufle. 
Aducându-mi aminte de cele petrecute în ziua aia, mă gândeam 
cu jale că până atunci totul fusese atât de plăcut, pe când de- 
atunci încoace se schimbase totul în rău. 

După ce jură, Lem Beebe vorbi astfel: 

— In ziua aceea, a doua zi a lunii septembrie, către asfintit, 
mă aflam împreună cu Jim Lane, când deodată am auzit larmă 
de glasuri care parcă se certau. Eram foarte aproape de ele, ne 
desparteau doar tufele de aluni întinse de-a lungul gardului. 
Unul din glasuri spunea: „Ti-am mai zis de câteva ori c-o să te 
omor!” Şi am recunoscut vocea acuzatului de astăzi. Pe urmă 
am văzut un ciomag ivindu-se deasupra tufelor şi dispărând 
numaidecât, şi am auzit o izbitură puternică şi-un geamăt. După 
aia ne-am furişat într-un loc de unde să putem vedea mai bine, 
şi l-am zărit pe Jubiter Dunlap mort, şi pe acuzat aplecat 
deasupră-i cu ciomagul în mână. lar peste câteva clipe, 
împricinatul l-a târât pe mort într-un tufiş şi l-a ascuns acolo, iar 
noi ne-am făcut mici şi ne-am luat talpasita. 

Vorbele astea ne inghetara pe toţi; sala le ascultă într-o 
tăcere de mormânt, iar după ce martorul isprăvi, oamenii 
începură să ofteze şi să se uite unii la alţii de parcă şi-ar fi spus: 
„Nu-i aşa că-i groaznic?” A 

Deodată, însă, se petrecu un lucru care mă ului. In timpul 
când primii martori vorbiseră despre râca dintre cei doi şi 
despre amenințările unchiului Silas, Tom Sawyer stătuse la 
pândă, iar când isprăviseră de vorbit, se repezise la ei, silindu-se 


din rasputeri sa-i prinda cu vreo minciuna si sa le spulbere 
marturiile. Acum, insa, era cu totul altceva. Cand incepuse Lem 
Sa vorbeasca, Tom se insufletise si era limpede ca se pregatea 
să-l ia la întrebări pe martor, care nu pomenea nimic de intenţia 
lui de a-i cere lui Jubiter să-i împrumute un câine. Mă aşteptam 
chiar să fiu chemat împreună cu Tom la bară, ca să spunem ce i- 
am auzit vorbind pe Lem şi Jim Lane. Dar când m-am uitat din 
nou la Tom, m-am înfiorat: părea dus pe gânduri 

— Undeva, foarte departe. Nu mai auzea nimic din ce spunea 
Lem Beebe. lar când acesta tăcu, Tom rămase tot pe gânduri. 
Când avocatul nostru îl zgâlţâi, îşi ridică mirat privirea şi spuse: 

— la-l dumneata pe martor dacă doreşti. Pe mine lasă-mă în 
pace, vreau să mă gândesc! 

Am rămas paf. Nu pricepeam nimic. lar Benny şi maică-sa 
păreau întoarse pe dos, nu altceva. Ridicându-şi niţel vălurile, 
încercară să-i prindă privirea, dar în zadar. Nici eu n-am fost în 
stare. Martorul rămase aşadar în seama avocatelului nostru, 
care nu făcu, însă, nicio brânză. 

Fu chemat apoi la bară Jim Lane, care spuse aceeași poveste 
ca şi Lem Beebe. Tom nu-l mai ascultă de loc pe ăsta, ci rămase 
pe gânduri, parc-ar fi fost la zeci de leghe depărtare. Tot 
avocatelul îl luă la întrebări şi pe Jim, cu acelaşi rezultat jalnic. 
Procurorul arăta foarte. Multumit, dar judecătorul părea scarbit 
din cale-afară: în ochii lui, Tom era la fel ca un avocat obişnuit, 
deoarece, potrivit legilor din Arkansaw, un deţinut avea dreptul 
să-şi aleagă pe oricine ca ajutor al avocatului, iar acum Tom 
tăcea chitic, în loc să-l apere pe unchiul Silas. Era limpede că 
treaba asta nu prea-i plăcea judecătorului. 

Cât despre avocatelul nostru, singurul lucru pe care-l obtinu 
de la Lem şi Jim fu că, la întrebarea lui: „De ce nu v-aţi dus să 
spuneţi ce-ati vazut?”, ei răspunseră: 

— Ne temeam să nu ne vare şi pe noi în istoria asta. Si-apoi, 
tocmai plecam la vânătoare, pentr-o săptămână. Dar îndată ce 
ne-am întors, am aflat că oamenii caută cadavrul acela, aşa că 
ne-am dus la Brace Dunlap şi i-am spus. 

— Când a fost asta? 

— Intr-o sâmbătă, în noaptea zilei de 9 septembrie. 

Judecătorul rosti atunci: 


— Domnule serif, arestează-i pe aceşti doi martori, sub 
bănuiala de complicitate la crimă. 

Procurorul se ridică şi strigă, atatat: 

— Protestez contra acestei extra... 

— Şezi jos! îi spuse judecătorul, scotandu-si briceagul si 
punându-l pe pupitru. Te rog să respecţi Curtea. 

Procurorul se supuse. Apoi îl chemă la bară pe Bill Withers. 
După ce depuse jurământul, acesta spuse: 

— Sâmbătă 2 septembrie, pe la asfintit, treceam pe lângă 
plantatia împricinatului, împreună cu frate-meu Jack, când am 
zărit deodată un om cu ceva greu în spate; ne-am zis c-o fi 
vreun negru care fură porumb. Nu prea vedeam desluşit, dar 
mai pe urmă ne-am dai seama că-i un ins care poartă-n cârcă 
pe-un altul - un om beat, pesemne, după felul cum atârna. Cât 
despre celălalt, era pastorul Silas - l-am recunoscut după paşi - 
şi ne-am zis că l-o fi găsit pe Sam Cooper beat în drum şi că-l 
ducea undeva ca să-l pună la adăpost, fiindcă-ncerca mereu să-l 
aducă pe calea cea bună. 

Cei din sală se înfiorară închipuindu-şi această scenă 

— Unchiul Silas cărându-l pe mort pe plantatia lui de tutun, în 
locul unde cadavrul avea să fie dezgropat de câine - dar pe 
feţele lor nu se citea prea multă simpatie. Ba l-am auzit pe unul 
spun în d: „Ce omor săvârşit cu sânge-rece! Să ucizi un om şi 
să-l cari aşa de colo până colo, apoi să-l îngropi ca pe-un animal, 
şi să mai fi şi predicator după toate alea!” 

Tom urmă să se gândească, fără să ia seama la nimic. 
Avocatul nostru îl luă la întrebări pe martor, dar dădu chix ca de 
obicei. 

La bară fu chemat Jack Withers, care spuse taman aceeași 
poveste ca şi Bill. 

Apoi fu chemat Brace Dunlap, care părea foarte abătut şi 
aproape că plângea. In sală se stârni un freamăt, căci toţi erau 
nerăbdători să-l asculte pe martor, iar multe femei oftau: 
„Sărăcuţul de el!” Ba, unele îşi ştergeau şi lacrimile. După ce 
depuse jurământul, Brace Dunlap vorbi astfel: 

— Eram de multă vreme tare necăjit din pricina sărmanului 
meu frate, dar n-aş fi crezut că situaţia e chiar aşa de proastă 
cum s-a dovedit şi nici că vreun om ar putea să-i facă rău unei 


făpturi atât de nevinovate si neajutorate ca dânsul (la auzul 
acestor vorbe, Tom tresări, dar îşi recăpătă numaidecât expresia 
dezamăgită). Nici nu mă gândeam că un predicator ar fi în stare 
să-i facă vreun rău - ar fi fost ceva nefiresc - aşa. Că nu prea am 
dat atenţie, iar acum n-o să mi-o ieri niciodată, căci dac-aş fi 
fost mai atent, sărmanul meu frate ar fi azi alături de mine, în 
loc să zacă sub pământ, omorât mişeleşte! 

Şi Brace Dunlap îşi înăbuşi un suspin şi aşteptă să-şi 
regăsească vocea. În sală se auziră glasuri compătimitoare, 
multe femei izbucniră în plâns, iar unchiul Silas scoase un 
geamat de se cutremurara pereţii. 

— În seara zilei de sâmbătă 2 septembrie - urmă Brace - 
fratele meu n-a venit la cină. Am început curând să mă 
neliniştesc şi l-am trimis pe unul din negrii mei la ferma 
împricinatului. Negrul ăla s-a întors şi mi-a zis că frate-meu nu 
era acolo. Din ce în ce mai îngrijorat, n-am putut să mă liniştesc. 
M-am băgat în pat, dar n-am putut s-adorm, aşa că, noaptea 
târziu, am ieşit afară şi m-am plimbat în jurul fermei 
împricinatului, nădăjduind că voi da peste sărmanul meu frate, 
căci nu bănuiam că a scăpat pentru totdeauna de griji şi s-a dus 
într-o lume mai bună. 

Brace Dunlap începu din nou să suspine, iar acum mai toate 
femeile izbucniră în plâns. Dar Brace îşi veni curând în fire şi 
urmă: 

— Văzând că degeaba îl caut, m-am întors acasă şi-am 
încercat să dorm, dar în zadar. Peste o zi-două, toată lumea era 
îngrijorată, iar unii incepura să vorbească despre amenințările 
împricinatului şi să-şi bage-n cap ideea că fratele meu a fost 
omorât —idee cu care eu nu mă puteam împăca. Oamenii au 
pornit să-i caute cadavrul, dar, negăsindu-l, s-au lăsat păgubaşi, 
iar eu mi-am zis că s-o fi dus, sărmanul, să se odihnească pe 
undeva, şi-o să se-ntoarcă după ce s-o mai linişti. Dar sâmbătă 9 
septembrie, seara târziu, Lem Beebe şi Jim Lane au venit la 
mine acasă şi mi-au povestit tot, mi-au spus tot adevărul despre 
uciderea fratelui meu, şi mi-au zdrobit inima. Mi-am adus aminte 
atunci de-un lucru pe care-l trecusem cu vederea, pentru că pe 
vremea aia se zvonea că împricinatul obişnuieşte să umble în 
somn şi să facă in nestire tot soiul de lucruri ciudate. lată despre 


ce-i vorba. În noaptea aia îngrozitoare, când m-am plimbat în 
jurul casei împricinatului, frământându-mă şi perpelindu-mă 
atâta, am auzit un zgomot de parc-ar fi săpat cineva pământul. 
Apropiindu-mă de locul acela de pe plantatia de tutun, am privit 
prin viţa care atârnă pe gardul de uluci şi l-am zărit pe 
împricinat săpând c-o lopată lungă şi azvarlind tarana peste o 
groapă mare, aproape umplută. Stătea cu spatele la mine, dar 
fiind lună plină, l-am recunoscut după salopeta lui de pânză 
verde, care-avea la spate o pată albă de parc-ar fi fost lovit c-un 
bulgăre de zăpadă. Împricinatul îl îngropa pe omul pe care-l 
omorâse! 

Şi Brace Dunlap se prăbuşi pe scaunul lui, plângând în 
hohote. Mai toţi cei din sală incepura sa bâzâie şi să zbiere. 
„Groaznic! Oribil!” exclamau oamenii, atatati la culme, de nu-ți 
mai puteai auzi gândurile. lar în toiul acestei zarve, unchiul 
Silas, alb ca un giulgiu, strigă: 

— E adevărat! L-am omorât cu sânge rece! 

Oamenii încremeniră. Ridicându-se în picioare, începură să se 
îmbulzească pentru a-l putea vedea mai bine. Judecătorul tot 
izbea cu ciocanelul în masă, iar seriful răcnea: „Linişte! Pastrati 
ordinea!” 

Bătrânul stătea acolo tremurând şi nici nu se uita la nevasta 
şi la fiica lui, care i se agatasera de gat şi-l implorau să tacă; 
dimpotrivă, încerca să le alunge cu mâinile, repetând într-una că 
vrea să-şi ispăşească vina, să-şi ia de pe suflet o povară prea 
grea pentru el şi pe care n-o mai putea duce nicio clipă! Si 
unchiul Silas îşi spuse iarăşi îngrozitoarea poveste, în auzul 
tuturor; judecătorul, juraţii, avocatul şi toţi ceilalţi se uitau la el 
uluiti, iar Benny şi tuşa Sally plângeau de se prăpădeau. Numai 
Tom nu se uita la bătrân. Şedea acolo, privind în altă parte, n-aş 
putea spune la ce. Şi nici nu-l auzea pe bătrân, care scuipa foc, 
nu altceva: 

— Eu l-am omorât! Sunt vinovat! Dar n-am avut câtuşi de 
puţin intenţia să-i fac vreun rău până-n clipa când am ridicat 
bata asupra lui - mint ăi de spun că l-aş fi ameninţat. In clipa aia 
inima mi-a îngheţat în piept, n-a mai rămas pic de milă într-însa, 
şi-am ucis! În clipa aia mi-au năvălit în minte toate necazurile, 
toate jignirile pe care mi le-aduseseră omul ala şi ticalosul de 


frate-său aci de fata, mi-am amintit cum s-au apucat amândoi 
să mă strice cu oamenii, să-mi păteze bunul renume şi să mă 
împingă spre o faptă care să mă distrugă pe mine şi pe-ai mei, 
deşi nu le făcusem niciodată vreun rău, aşa să m-ajute 
Dumnezeu! Voiau să se răzbune, şi de ce, mă rog? Pentru că 
fiica mea nevinovată, pe care-o vedeţi aci lângă mine, nu voia 
să se mărite cu bogătanul ăsta obraznic, ignorant si las, pe 
nume Brace Dunlap, care varsă acum lacrimi pentru un frate de 
care nu s-a sinchisit nici cât negru sub unghie! (Am băgat de 
seamă că Tom tresărise, c-o mutră fericită!) lar în momentul de 
care vă vorbeam, am uitat de Dumnezeu şi mi-am amintit doar 
de oful inimii mele, Dumnezeu să mă ierte! Şi am ridicat bâta ca 
să ucid. In clipa următoare mi-a părut rău, m-am simţit năpădit 
de remuşcări, dar gândindu-mă la sărmana mea familie m-am 
hotărât să ascund totul de dragul ei. Şi am ascuns cadavrul într- 
un tufiş, apoi l-am carat pe plantatia de tutun şi l-am îngropat, 
în puterea nopţii, acolo unde... Deodată se auzi vocea lui Tom: 

— Acuma ştiu! Si fluturându-şi spre bătrân mâna delicată si 
albă, adăugă: Şezi jos! S-a comis o crimă, dar dumneata n-ai 
niciun amestec! 

În sală se aşternu o tăcere grozavă, de puteai s-auzi cum 
cade-un ac. Unchiul Silas se prăbuşi năuc pe scaunul lui, fără ca 
tuşa Sally şi Benny să bage de seamă - atâta erau de uluite; se 
uitau amândouă la Tom cu gura căscată. Ceilalţi la fel. In viaţa 
mea n-am văzut oameni s-arate mai nauci şi mai neajutorati, si 
să caşte ochii aşa, fără să clipească. 

— Excelenţă, pot vorbi? întrebă Tom, cât se poate de calm. 

— Pentru Dumnezeu, da, dă-i drumul! îi răspunse judecătorul, 
care nici el nu prea mai ştia ce face, de uluit ce era. 

Tom aşteptă câteva clipe - ca să facă „efect”, cum zicea el, 
apoi vorbi cu un calm desăvârşit: 

— De vreo două săptămâni încoace, pe uşa acestei judecătorii 
stă lipit un mic anunţ care oferă o recompensă de două mii de 
dolari pentru cel ce va găsi două diamante mari, furate la St. 
Louis. Diamantele alea valorează douăşpe mii de dolari. Dar să 
lăsăm deocamdată asta şi să vorbim despre crimă. O să vă spun 
cum s-a-ntamplat, cine-a făptuit-o, totul, până-n cel mai mic 
amănunt. 


Acum toti se asezara pe locurile lor si ascultara cu luare- 
aminte. 

— Omul ăsta, pe nume Brace Dunlap, care-a plâns atâta 
pentru frate-său mortul, deşi ştiţi cu toţii că nici nu-i pasa de el, 
voia să se-nsoare cu fata de colo, dar ea nu-l dorea. Atunci 
dumnealui i-a spus unchiului Silas că o să-i arate el lui! Unchiul 
Silas ştia cât de tare-i Brace Dunlap şi că n-are cum să se lupte 
c-un astfel de om, aşa că era necăjit şi speriat, şi a făcut tot ce-a 
putut ca să-l îmbuneze şi să-l împace. A mers pân-acolo încât l-a 
luat la ferma lui pe neisprăvitul ăla de Jubiter, fratele lui Brace, 
şi i-a dat leafă, strâmtorându-şi propria familie ca să i-o poată 
plăti. lar Jubiter a făcut tot ce-a putut pentru ca frate-său să aibă 
de ce să se lege de unchiul Silas, să-l jignească şi să-l 
necăjească, ba a căutat chiar să-l atate pe bătrân să-i facă 
vreun rău, ca să-şi păteze bunul renume. Şi a izbutit, căci toată 
lumea s-a ridicat împotriva unchiului Silas şi a-nceput să 
vorbească vrute şi nevrute pe seama lui, până i-au zdrobit 
inima, da, şi-a ajuns săracul să nu mai ştie ce-i cu el de-atata 
supărare. 

Ei bine, în sâmbătă aia de pomină, doi dintre martorii aci de 
fata, Lem Beebe şi Jim Lane, au venit pe plantatia unde lucrau 
unchiul Silas şi Jubiter Dunlap - e singurul lucru adevărat din ce- 
au spus, restul e minciună. Ei nu l-au auzit pe unchiul Silas 
spunând c-o să-l omoare pe Jubiter, n-au auzit nicio izbitură, n- 
au văzut niciun mort şi nu l-au văzut pe unchiul Silas ascunzând 
ceva în tufiş. Uitaţi-vă la mutrele lor, e limpede că acum le pare 
rău că s-au grăbit să vorbească. Sau dacă nu le pare încă rău, o 
să le pară foarte curând. 

În aceeaşi sâmbătă, pe seară, Bill şi Jack Withers au văzut 
aievea un om care căra în spinare pe-un altul. Asta-i adevărat, 
dar restul e minciună. La-nceput, ei au crezut că-i un negru care 
fură porumbul unchiului Silas - ia uitati-va ce mutre fac dându-şi 
seama că cineva le-a auzit vorbele. Ei au aflat mai târziu cine 
era omul care căra povara aia-n spinare, şi ştiu bine de ce-au 
jurat aici că l-au recunoscut pe unchiul Silas după paşi, când de 
fapt nu l-au recunoscut, şi au spus o minciună, jurând că spun 
adevărul. 


Cineva a văzut aievea, în bătaia lunii, cum un mort este 
îngropat pe plantatia de tutun, dar cel care-l îngropa nu era 
unchiul Silas. El era în pat la ora aia. 

Şi acum, înainte de-a continua, vreau sa vă-ntreb dac-ati 
observat vreodată că oamenii, când gândesc adânc, sau când 
sunt necăjiţi, fac aproape totdeauna ceva cu mâinile, în neştire. 
Unii îşi mângâie bărbia, alţii se scarpină sub bărbie, alţii se 
freacă la nas, alţii răsucesc un lanţ sau un nasture, iar alţii îşi 
desenează cu degetul un cap sau o literă pe obraji, sub bărbie 
ori sub buză. Eu, unul, aşa fac: când sunt necajit sau îngrijorat 
de ceva, sau când cad pe gânduri, îmi desenez V-uri mari pe 
obraji, sub buză ori sub bărbie, şi de-obicei nici nu bag de 
seamă ce fac. 

„Ce curios! Mi-am zis eu auzindu-l. Întocmai aşa fac şi eu, 
numai că desenez O-uri.” Şi am văzut că mulţi oameni din sală 
dădeau din cap, ca şi cum ar fi spus: „Aşa e“. 

— Şi-acum, continui. In aceeaşi sâmbătă, ba nu, era în 
noaptea din ajun, la debarcaderul lui Flagler, cu vreo patruzeci 
de mile mai sus de locul ăsta, se afla un vapor. Afară ploua cu 
găleata, iar pe bord se ascunsese un tâlhar care-avea cele două 
diamante despre care scrie-n anunţul lipit pe uşa acestui 
tribunal. Tâlharul ăla s-a furişat noaptea pe mal şi a luat în piept 
furtuna, nădăjduind s-ajungă teafăr în târguşorul ăsta. Dar pe 
vapor se ascunseseră şi doi complici de-ai lui, iar el ştia că ăştia 
l-ar omori la prima ocazie, ca să-i ia diamantele, pe care le 
furaseră tustrei, dar pe care pusese mai apoi stăpânire numai 
tâlharul cu pricina. 

Ei bine, n-au trecut nici zece minute si ai doi şi-au dat seama 
că tâlharul coborâse de pe vapor, aşa c-au pornit în căutarea lui. 
Scăpărând probabil chibrituri, i-au găsit urmele paşilor. L-au 
urmărit toată ziua de sâmbătă, fără ca el să-i simtă, iar către 
asfintit tâlharul a ajuns în crângul de sicomori de lângă ferma 
unchiului Silas şi a intrat acolo ca să-şi scoată din traista straiele 
în care voia să se deghizeze înainte de-a se arăta în târguşor. 
Treaba asta se-ntâmpla îndată după ce unchiul Silas îl lovise pe 
Jubiter Dunlap în cap cu o bâtă —căci e adevărat că l-a lovit. 

In clipa când ăi doi l-au zărit pe tâlhar strecurându-se în 
crângul de sicomori, au sărit din tufiş asupra lui şi l-au omorât în 


bataie. Cu toate urletele si zbieretele lui, nu le-a fost mila de el, 
ci l-au ciomăgit până şi-a dat sufletul. Doi oameni care treceau 
pe drum i-au auzit urletele şi au alergat spre crângul de sicomori 
- căci într-acolo porniseră, oricum - iar când ăi doi tâlhari i-au 
zărit, au luat-o la goană; ailalti doi au pornit dupa ei, să-i prindă. 
Dar peste câteva minute, ăi doi oameni s-au întors foarte linistiti 
în crângul de sicomori. Şi ce credeţi c-au făcut? O să vă spun eu, 
acuşica. Au găsit straiele pe care tâlharul şi le scosese din 
traistă ca să se deghizeze, iar unul din ei s-a îmbrăcat în straiele 
alea. 

Tom aşteptă puţin, ca vorbele astea să-şi facă „efectul”, apoi 
rosti apăsat: 

— Omul care s-a îmbrăcat în straiele mortului era... /ub/ter 
Dunlap! 

— Dumnezeule! strigară în cor oamenii din sală, iar unchiul 
Silas înlemni de uimire. 

— Da, Jubiter Dunlap era! Precum vedeţi, nu murise. Pe urmă, 
cei doi l-au incaltat pe mort cu ghetele scâlciate ale lui Jubiter 
Dunlap, care şi-a pus ghetele mortului. Jubiter Dunlap a rămas 
locului, iar celălalt a cărat ceva mai încolo cadavrul. După 
miezul nopţii, omul ăla s-a furişat în casa unchiului Silas şi i-a 
furat salopeta verde de pe cuierul din coridorul dintre casă şi 
bucătărie, unde atârnă de-obicei. S-a îmbrăcat cu salopeta aia 
şi, după ce-a furat şi lopata, s-a dus pe plantatia de tutun şi l-a 
îngropat pe mort. 

Tom făcu o pauză de-o jumătate de minut, apoi spuse: 

— Şi cine credeţi că era mortul? Era /ake Dunlap, tâlharul 
dispărut de-atâta amar de vreme! 

— Dumnezeule! 

— lar omul care l-a îngropat era Brace Dunlap, fratele său! 

— Dumnezeule! 

— Şi cine credeţi că-i idiotul ăla de colo, care de câteva 
săptămâni încoace o face pe surdo-mutul? E... /ubiter Dunlap! 

La auzul acestor vorbe, oamenii scoaseră un urlet 
nemaipomenit, iar Tom se repezi la Jubiter şi-i smulse ochelarii 
de soare şi favoriţii, dezvăluind faţa „mortului”, care era la fel 
de viu ca oricare dintre noi. lar tuşa Sally şi Benny începură să-l 
mângâie şi să-l pupe pe unchiul Silas cu atâta patimă, încât 


bietul de el parea mai zapacit si mai nauc decat oricand. Pe 
urmă, câţiva strigara: 

— Tom Sawyer! Tom Sawyer! Tăceţi odată şi lăsaţi-l să 
continue! Dă-i drumul, Tom Sawyer! 

Vorbele astea îl făcură pe Tom să se umfle în pene, căci îi 
plăcea grozav să fie, cum zicea el, un „erou” şi un „personaj 
public". 

— Nu mi-a mai rămas mult de spus - urmă el după ce sala se 
linişti. Când a văzut în ce hal l-a adus pe unchiul Silas, de l-a 
făcut să-şi iasă din minţi şi să-l izbească pe ticalosul ăla de 
frate-său c-o bâtă, Brace Dunlap şi-a zis, cred, că a dat lovitura. 
Jubiter a fugit în pădure să se-ascundă, şi cred că plănuia s-o 
şteargă, noaptea, de pe meleagurile astea. După aia, Brace s-ar 
fi străduit să-i convingă pe oameni că unchiul Silas i-a omorât 
fratele, ascunzându-i cadavrul; asta l-ar fi ruinat pe unchiul Silas 
şi l-ar fi silit să plece de-aici, sau poate să se spânzure, nu ştiu. 
Dar când au găsit în crângul de sicomori cadavrul celuilalt frate, 
şi nu l-au recunoscut fiindcă era prea ciopartit, şi-au zis că-i mai 
bine să se deghizeze amândoi şi să-l îngroape pe Jake îmbrăcat 
în straiele lui Jubiter, apoi să-i năimească pe Jim Lane, pe Bill 
Withers şi pe ceilalţi ca să jure strâmb, ceea ce-au si făcut. Si 
iată ce mutre plouate au acum, când au fost daţi în vileag! Dar 
eu i-am prevenit c-aşa au s-arate, până la urmă! 

Ei bine, eu şi Huck Finn am venit cu hoţii pe acelaşi vapor, iar 
mortul ne-a povestit tot în legătură cu diamantele alea, zicându- 
ne că ailalti doi au să-l omoare dac-au să aibă ocazia. lar noi i- 
am făgăduit să-l ajutăm din toate puterile. Tocmai ne îndreptam 
spre crângul de sicomori, când i-am auzit cum îl omorau, dar am 
ajuns acolo abia în zori, după furtună, şi ne-am spus că, la urma 
urmei, poate că nu fusese omorât nimeni. lar când l-am zărit pe 
Jubiter Dunlap umblând deghizat în straiele în care Jake ne 
spusese c-o să se deghizeze, ne-am gândit că-i chiar Jake, mai 
ales c-o făcea pe surdo-mutul, aşa cum ne intelesesem. 

Eu şi Huck am pornit în căutarea cadavrului după ce ăilalţi se 
lăsaseră pagubasi, şi l-am găsit. Şi eram tare mandri, fireşte. 
Dar unchiul Silas ne-a întors pe dos zicându-ne că e/ l-ar fi 
omorât pe ala, aşa că ne-a părut rău că-l găsisem şi ne-am pus 
în gând să-ncercăm să-l scăpăm pe unchiul Silas de ştreang. Era 


o treabă cam grea, fiindcă nu-l puteam scoate din puşcărie în 
felul cum îl scosesem pe negrul Jim. 

O lună-ntreagă mi-am scormonit creierii ca să ticluiesc un 
plan pentru salvarea unchiului Silas, dar n-am găsit nimic. 
Astăzi, când am intrat în tribunal, n-aveam nimic în cap şi nu 
întrezăream nicio şansă, nicăieri. Dar peste câtva timp am zărit 
o geană de lumină care m-a pus pe gânduri - o mică geană de 
lumină, doar atât, dar care m-a făcut să mă gândesc şi să stau 
la pândă, deşi mă prefăceam că-s cufundat în gânduri. Şi 
deodată, în vreme ce unchiul Silas îi dădea înainte cu povestea 
lui, că e/ l-ar fi omorât pe Jubiter Dunlap, geana aia de lumina mi 
s-a arătat din nou, şi atunci am sărit şi-am pus capăt procesului, 
fiindcă acum ştiam că în faţa mea se află Jubiter Dunlap. L-am 
recunoscut după un gest pe care-l observasem la el acu' un an, 
când am mai fost pe-aici, şi de care mi-am amintit. 

Tom Sawyer făcu o pauză - pentru „efect”, desigur - apoi se 
răsuci pe călcâie, ca şi cum ar fi vrut să plece, şi spuse, cu 
nepăsare în glas: 

— Păi, cam asta-i tot... 

Intreaga sală începu să vocifereze: 

— Ce anume l-ai văzut făcând? Rămâi locului, diavole! Crezi 
ca-ti merge să ne-atati asa, şi pe urmă să ne laşi cu buzele 
umflate? la zi-i, ce gest a facut ala? 

Tocmai asta si dorise Tom: încă un „efect”. Nu l-ai fi putut urni 
de-acolo nici c-un car cu boi! 

— A, nu era cine ştie ce —zice el. Când a văzut că unchiul 
Silas e hotărât să se lase spânzurat pentru o crimă pe care n-o 
făptuise, Jubiter a devenit cam nervos, şi am băgat de seamă 
că-i din ce în ce mai nervos şi mai atatat, pana când, deodată, 
a-nceput să-şi frământe mâinile - îl vedeam bine, fără să am 
aerul că-l privesc - iar în curând şi-a ridicat mâna stângă şi și-a 
desenat cu degetul pe obraz o cruce. Şi-atunci am fost sigur! 

Toată sala începu să zbiere, să bată din palme şi să dea din 
picioare, încât Tom Sawyer nu-şi mai încăpea în piele de fericit 
şi de mândru ce era. 

Apoi judecătorul îl privi peste pupitru şi-i spuse: 

— Baiete, ai văzut aievea toate amănuntele acestei stranii 
conspirații şi tragedii pe care ne-ai descris-o? 


— Nu, excelenta, n-am vazut aievea niciun amanunt. 

— Niciun amănunt?! Pai, ne-ai spus toată povestea pe 
nerăsuflate, ca si cum ai fi văzut cu ochii tai. Cum se face? 

— Păi, excelenta—raspunse Tom, foarte degajat - n-am facut 
decât să observ şi să leg laolaltă lucrurile 

— O simplă treabă de detectiv, pe care-ar fi putut s-o facă 
oricine. 

— Da de unde! Nici doi oameni dintr-un milion n-ar fi putut s-o 
facă. Eşti un băiat excepţional. 

La auzul acestor vorbe, publicul îl răsplăti pe Tom cu un nou 
rand de ovatii, iar el... el nu s-ar fi vândut nici pe-o mina de 
argint. 

— Dar eşti sigur că istoria asta s-a-ntâmplat aşa cum ai spus? 
îl întrebă judecătorul. 

— Absolut sigur, excelenţă. Îl aveţi aici pe Brace Dunlap - n- 
are decât să-şi tăgăduiască rolul pe care l-a jucat în această 
poveste, dacă-i dă mâna şi dacă vrea să-l fac de ruşine... Uitati- 
vă la el cum tace! Si frate-său e destul de tăcut, ca şi ai patru 
martori care-au spus atâtea minciuni, fiindc-au fost plătiţi să le 
spună. Cât despre unchiul Silas, n-ar avea rost să-l întrebăm, 
fiindcă nu l-aş crede nici dac-ar jura să spună adevărul! 

Chestia asta îl făcu să râdă până şi pe judecător, încât Tom se 
simţi mândru ca un curcubeu. După ce conteniră râsetele, Tom 
se uită la judecător şi spuse: 

— Excelenţă, în sala asta se află un hoţ. 

— Un hoţ? 

— Da, domnule. Un hot, care are asupra lui cele două 
diamante în valoare de douăşpemii de dolari. 

Se stârni o agitaţie nemaipomenită. 

— Care-i ala? strigară toţi. Care-i ala? Arată-ni-l! 

— Arată-ni-l, băiete! zise şi judecătorul. Domnule şerif, îl vei 
aresta pe hoţ. Care e? 

— Păi, chiar fostul mort aci de faţă, Jubiter Dunlap - răspunse 
Tom. 

In sală răsunară din nou strigăte de uimire, iar Jubiter, care 
era şi-aşa destul de uimit, fu cât pe ce să leşine şi spuse, c-o 
voce înăbuşită de lacrimi: 


— Asta-i o minciună! Excelenţă, e nedrept! Situaţia mea e şi- 
aşa destul de proastă. Am făcut toate celelalte lucruri. Brace m- 
a îndemnat şi m-a convins, făgăduindu-mi c-o să mă 
procopsească într-o bună zi, iar acu' îmi pare rău c-am făcut ce- 
am făcut. Dar diamantele să ştiţi că nu eu le-am furat, n-am 
niciun fel de diamante! Să nu mă mai mişc dacă vă mint! Şeriful 
n-are decât să mă perchezitioneze şi să vadă. 

— Excelenţă - zise Tom - am cam greşit făcându-l de hot. 
Recunosc. De furat a furat diamantele, dar fără să ştie. Le-a 
furat de la frate-sau Jake, mortul, care le furase şi el de la ceilalţi 
hoţi, dar Jubiter nu ştia că le fură, şi de-o lună-ncoace se tot 
plimbă cu ele. Da, dom'le, avea pe dânsul douăşpemii de dolari 
şi umbla ca un sărăntoc. Le are asupră-i chiar în clipa de faţă, 
excelenţă. 

Judecătorul rosti cu hotărâre în glas: 

— Domnule serif, percheziţionează-l! 

Ei bine, şeriful îl căută peste tot —în pălărie, în ciorapi, pe la 
cusături, în ghete —iar Tom stătea acolo, aşteptând încă un 
„efect” de-al lui. În cele din urmă, şeriful se lăsă păgubaş, spre 
marea dezamăgire a publicului, iar Jubiter zise: 

— Vedeţi? Ce v-am spus eu?! 

— Se pare că de data asta te-ai înşelat, băiete - zise 
judecătorul. 

Tom încruntă din sprâncene ca şi cum ar fi cugetat adânc şi 
se scarpină în cap. Apoi spuse, ridicându-şi privirea: 

— A, acuma ştiu! Uitasem. 

Ceea ce era o minciună, bineînţeles. 

— Doreşte careva să-mi împrumute o mică şurubelniţă? 
adăugă el. Jubiter, era una în traista fratelui matale, dar am 
impresia că n-ai venit cu ea aici. 

— Nu, n-am avut ce face cu ea, aşa c-am dat-o. 

— Asta pentru că nu ştiai la ce folosea. 

Jubiter se incaltase la loc între timp, iar când surubelnita pe 
care-o ceruse Tom trecu din mână-n mână şi ajunse la el, Tom îi 
spuse lui Jubiter: 

— Pune-ti piciorul pe scaunul asta! 

Şi, lăsându-se în genunchi, începu să deşurubeze blacheul de 
la călcâi, sub privirile tuturor; iar când; scoase de-acolo 


diamantul ăla uriaş şi-l ridică, făcându-l să scapere în razele 
soarelui pe toate feţele, oamenii rămaseră fără suflare. Cât 
despre Jubiter, arăta asa de plouat şi de mahmur, ca-ti venea 
să-i plângi de milă. lar când Tom scoase şi celălalt diamant, 
Jubiter păru mai mahmur ca oricând. Se gândea, pesemne, c-ar 
fi ajuns bogat şi independent dac-ar fi avut norocul să ghicească 
la ce folosea surubelnita din traistă, şi dac-ar fi izbutit sa fugă. 

lar Tom, Tom inota în glorie acum. Judecătorul luă diamantele, 
se ridică la pupitru, apoi, dregându-şi glasul şi tragandu-si 
ochelarii pe frunte, rosti: 

— Le voi păstra şi voi da de veste păgubaşilor, iar când 
aceştia vor trimite după ele, va fi o mare plăcere pentru mine să 
vă înmânez cele două mii de dolari, deoarece le meritati din 
plin, da, şi aţi câştigat de asemenea cele mai adânci şi mai 
sincere mulţumiri ale acestei comunităţi, salvând de la ruină şi 
ruşine o familie nedreptatita şi nevinovată, salvând de la o 
moarte ruşinoasă pe-un om de onoare şi dând în vileag pe-un 
ticălos fără inimă şi pe complicii săi mizerabili, care-şi vor primi 
pedeapsa cuvenită! 

Dac-ar fi fost acolo vreo fanfară care să cânte ceva, ar fi fost 
cea mai grozavă sărbătoare pe care-am văzut-o vreodată. Tom 
Sawyer era de aceeaşi părere. 

Pe urmă şeriful îi arestă pe Brace Dunlap şi pe oamenii săi, iar 
peste vreo luna judecătorul îi chemă la judecată şi-i vari pe toţi 
în puşcărie. După aceea, oamenii începură din nou să se- 
mbulzească în bisericuţa unchiului Silas şi să se poarte drăguţ 
cu el şi cu familia, nemaiştiind cum să-i servească. lar unchiul 
Silas le tinu cele mai idioate predici cu putinţă, vorbindu-le asa 
de încâlcit, că nu mai izbuteau să-şi găsească pe lumină drumul 
spre casă. Dar oamenii nu lăsau să se vadă asta, ci se-arătau 
încântați de parc-ar fi ascultat cele mai faine şi mai limpezi 
predici din viaţa lor. Şi stăteau acolo şi plângeau, de milă şi de 
iubire, dar pe mine predicile astea mă scoteau din sărite, zău, şi- 
mi sleiau putina minte ce-mi mai rămăsese. Cu vremea, însă, 
oamenii izbutiră prin dragostea lor să-i bage din nou mintile-n 
cap, aşa dă bătrânul ajunse la fel de deştept ca pe vremuri, 
ceea ce nu-i un compliment, socot. Şi astfel, întreaga familie era 
acum fericită ca un cuib de păsărele, şi-i erau nespus de 


recunoscători lui Tom Sawyer, pe care nu mai ştiau cum să-l 
răsfeţe. Şi pe mine la fel, deşi eu nu făcusem nimic. lar când 
sosiră cei două mii de dolari, Tom îmi dădu jumătate din ei, fără 
să spună la nimeni, ceea ce nu mă miră din parte-i, fiindcă ştiam 
ce fel de ome. 


Sfârșit 


